Thames Ironworks and Shipbuilding Company, Limited oli brittiläinen telakka ja metalliteollisuusyritys, jonka toimitilat sijaitsivat Bow Creekin suulla Thames-joen varrella. Toimipisteen länsipuolella sijaitsi Leamouth Wharf eli Blackwall ja sen itäpuolella Canning Town. Yhtiön päätoimialana oli laivanrakennus, mutta se teki myös rakennustöitä, merimoottoreita, nostureita ja sähkötöitä sekä autoja.


title: Thames Ironworks and Shipbuilding Company

text:
Yhtiön tunnetuimmat rakennustyöt olivat 1850 valmistettu Tamar-joen ylittänyt Royal Albert Bridge ja "HMS Warrior" maailman ensimmäinen täysin raudasta valmistettu sotalaiva, joka laskettiin vesille 1860.
Yhtiön toiminta alkoi 1837 nimellä Ditchburn and Mare Shipbuilding Companynä, jonka perustivat laivanrakentaja Thomas J. Ditchburn sekä insinööri ja laiva-arkkitehti Charles Mare. Telakka sijaitsi aluksi Deptfordissa ja tulipalon tuhottua sen yhtiö muutti Orchard Placeen East India Dock Basin ja Bow Creekin väliin vuonna 1838. Uudella alueella yhtiö otti haltuunsa William ja Benjamin Wallisin käyttämättömät toimitilat.


text: Yhtiön toiminta kehittyi hyvin ja vain muutamassa vuodessa se otti haltuunsa kolme lähellä ollutta telakkaa kasvattaen alueensa lähes kuuteen hehtaariin. Ditchburn and Mare oli alueen ensimmäisiä rautarunkoisten alusten valmistajia. Aluksi valmitettiin 50-100 tonnin siipiratasaluksia ja sitten Kanaalin ylittäviä aluksia. Vuodesta 1840 alkaen valmistui yli 300 tonnin aluksia. Yhtiön alkuvuosien tilaajina olivat Iron Steamboat Company ja Blackwall Railway Company. Samoin yhtiö sai tilauksia Amiraliteetilta kuten priki "HMS Recruit", joka oli ensimmäisiä rautarunkoisia sota-aluksia. Yhtiö valmisti myös P & O Companylle kaksi alusta.


title: Sinimatara

text: Sinimatara ("Sherardia arvensis") on yksivuotinen ruohokasvi, jota esiintyy Euroopassa. Suomessa harvinainen putkilokasvi. Se on ainoa ainoa laji suvussa "Sherardia", jonka tuntomerkkejä matarakasvien heimossa ovat kuusiliuskainen verhiö ja pitkätorvinen suppilomanien teriö. Sinimatara on rentovartinen, tyvestä haarova ja karhean väkäskarvallinen. Kukan teriö on neliliuskainen, vaaleanvioletti.


title: Kukkulan tyttö, sataman poika

text: Kukkulan tyttö, sataman poika () on Gorō Miyazakin ohjaama ja Studio Ghiblin tuottama anime-elokuva vuodelta 2011. Suomessa elokuva sai ensi-iltansa 28. syyskuuta 2012.


title: Karvaristimatara

text: Karvaristimatara ("Cruciata laevipes") on monivuotinen laji ristimataroiden suvussa. Sitä esiintyy Euroopassa. Sen 20–40 senttimetriä korkea varsi pitkäkarvainen. Varren lehtikiehkuroissa on neljä soikealapaista lehteä. Niiden hangoista kasvavat lehtiä lyhyemmät viuhkot, joissa on viidestä kymmeneen teriöltään neliliuskaista ja kalpeankeltaista kukkaa.


title: Sarvimatara

text: Sarvimatara ("Galium tricornutum") on yksivuotinen laji mataroiden suvussa. Sitä esiintyy Euroopassa. Sen varsi on rento ja hyvin karhea. Sarvimataran kukat ovat usein kolmittain lehtihangoista kasvavissa lyhyissä viuhkoissa. Sen hedelmäperät ovat koukkumaisen alastaipuneita, erona moniin muihin suvun lajeihin.


title: Puistomatara

text: Puistomatara ("Galium pumilum") on monivuotinen laji mataroiden suvussa. Sitä esiintyy Euroopassa.


title: Puistomatara

text: Puistomataran tuppaina kasvavat varret ovat hentoja ja kaljuja. Kukinnot ovat harvakukkaisia viuhkoja, kukkien teriöt neliliuskaisia ja valkoisia. Kasvi muistuttaa muista lajeista erityisesti luhtamataraa ("Galium uliginosum").


title: HMS Pandora (1889)

text: HMS Pandora oli Britannian Kuninkaallisen laivaston Pearl-luokan kolmannen luokan (panssarikansi)risteilijä.


title: HMS Pandora (1889)

text: Alus tilattiin Armstrong Whitworthin Elswickin telakalta. Sen köli laskettiin 15. elokuuta 1888 ja alus laskettiin vesille 27. elokuuta 1889. Alus valmistui 24. maaliskuuta 1891.


title: HMS Pandora (1889)

text: Alus nimettiin uudelleen "HMS Katoombaksi" ja se myytiin romutettavaksi 1906.


title: HMS Pelorus (1889)

text: HMS Pelorus oli Britannian Kuninkaallisen laivaston Pearl-luokan kolmannen luokan (panssarikansi)risteilijä.


title: HMS Pelorus (1889)

text: Alus tilattiin Armstrong Whitworthin Elswickin telakalta. Sen köli laskettiin 15. elokuuta 1888 ja alus laskettiin vesille 25. marraskuuta 1889. Alus valmistui 18. maaliskuuta 1891.


title: HMS Pelorus (1889)

text: Alus nimettiin uudelleen "HMS Milduraksi" ja se myytiin romutettavaksi 1906.


title: HMS Persian (1890)

text: HMS Persian oli Britannian Kuninkaallisen laivaston Pearl-luokan kolmannen luokan (panssarikansi)risteilijä.


title: HMS Persian (1890)

text: Alus tilattiin Armstrong Whitworthin Elswickin telakalta. Sen köli laskettiin 16. elokuuta 1888 ja alus laskettiin vesille 5. helmikuuta 1890. Alus valmistui 31. maaliskuuta 1891.


title: HMS Persian (1890)

text: Alus nimettiin uudelleen "HMS Wallarooksi" ja edelleen "HMS Wallingtoniksi". Alus myytiin romutettavaksi 1920.


title: Pellikka

text: Pellikka on muun muassa seuraavien henkilöiden sukunimi:


title: Orvieto

text: Orvieto on kaupunki Ternin maakunnassa, Umbrian hallintoalueella Keski-Italiassa. Vuoden 2015 lopussa Orvieton asukasluku oli 20 630.


title: Orvieto

text: Kaupungin nimen taustalla ovat latinan sanat "urbs vetus" ’muinainen kaupunki’. Kaupunki on rakennettu jyrkkäseinämäisen tasaharjaisen kallion päälle. Orvieton muinaisia asukkaita olivat etruskit, joiden keskuspaikka se oli.


title: Orvieto

text: Orvieto on tunnettu viineistään, erityisesti valkoviinistä.


title: Margariinihappo

text: Margariinihappo tai Heptadekaanihappo on tyydyttynyt rasvahappo. Yhdistettä esiintyy maitorasvassa ja kasvirasvassa pieninä pitoisuuksina (< 0,5 %) sekä syntyy myös märehtimisprosessissa. Heptadekaanihapon suoloja ja estereitä kutsutaan kutsutaan heptadekanaateiksi.


title: Margariinihappo

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Silvio Pellico

text: Silvio Pellico (1789-1854) oli italialainen kirjailija, joka kirjoitti kirjan "Vankeuteni" ajastaan vankina Špilberkin linnassa, jonne hän joutui koska toimitti vapaamielistä lehteä Il Conciliatore.


title: J. Säilä

text: Jebets Jesiel Judi Judén (sukunimi myöh. "Säilä"; 6. huhtikuuta 1851 Multia – 7. elokuuta 1911 Koski Tl) oli suomalainen pappi ja kirjallisuuden suomentaja.


title: J. Säilä

text: Judénin vanhemmat olivat lukkari Johan Henrik Judén ja Katarina Wilhelmina Lenbohm. Hän pääsi ylioppilaaksi 1869 Jyväskylän alkeisopistosta ja opiskeli sitten Helsingin yliopistossa suorittaen teologian erotutkinnon. Judén vihittiin papiksi 1875.


title: J. Säilä

text: Judén oli vt. kirkkoherrana Vårdössä 1876–1878, vt. kappalaisena Lehtimäellä 1878–1883 ja kappalaisena Koski Tl:ssä 1884–1888. Hänet erotettiin pappisvirasta ja hän toimi sittemmin kirjailijana ja kustantajana. Virasta erottamisen syynä oli vekseliväärennys, velkaantunut Judén oli diskonteerannut pankissa vekselin johon oli hyväksyjäksi väärentänyt tuomiokapitulin asessorin Gustaf Gideon Forsmanin nimen.


title: J. Säilä

text:
Judén oli naimisissa 1880–1888 Alma Josefina Rosengrenin (k. 1888) kanssa.Nimimerkillä "J.J.":
Nimimerkillä "J. S.":
Nimimerkillä "-teini":
Nimellä "J. Judén":
Nimellä "J. Säilä":


title: Vääntöjousi

text: Vääntöjousi on tyypillinen jousityyppi. Vääntöjousia ovat esimerkiksi pyykkipoikien jouset. Vääntöjousen etuna on sen vähäinen tilantarve. Jouset tehdään yleensä teräksestä.


title: Vääntöjousi

text: Autojen eturenkaiden pyöräntuennassa käytetty "kallistuksenvakaaja" (tanko, joka kulkee toiselta sivulta toiselle sivulle) on käytännössä vääntöjousi. Tangon tarkoitus on vastustaa vain toisen puolen renkaan pystysuoraa liikettä, eli kallistelua.


title: Paul Nipkow

text: Paul Nipkow (1860–1940) oli saksalainen insinööri, joka on keksinyt television alkumuodon Nipkowin levyn.


title: Paul Nipkow

text: Hän sai sille patentin, mutta levy kuitenkin hylättiin jo television historian alkuvaiheissa.


title: Nimrud (tulivuori)

text: Nimrud eli Nemrut on sammunut tulivuori Turkissa Araratin ylängöllä. Se on 2 950 m korkea. Kraatterin ja siinä olevan järven leveys on 8 km.


title: HMS Blenheim (1890)

text: HMS Blenheim oli Britannian kuninkaallisen laivaston vuonna 1894 palvelukseenotettu Blake-luokan ensimmäisen luokan (panssarikansi)risteilijä.


title: HMS Blenheim (1890)

text: Alus tilattiin vuonna 1888 Thames Ironworks and Shipbuilding Companyltä Lontoosta osana vuosien 1887-1888 laivasto-ohjelmaa ja sen köli laskettiin 25. marraskuuta 1888 telakkanumerolla 80H. Alus laskettiin vesille 5. heinäkuuta 1890 ja se valmistui 26. toukokuuta 1894.


title: HMS Blenheim (1890)

text: Alus sijoitettiin toukokuussa 1906 hävittäjien emälaivaksi. Se myytiin 13. heinäkuuta 1926 romutettavaksi Wardille Pembroke Dockiin.


title: HMS Blake (1889)

text: HMS Blake oli Britannian kuninkaallisen laivaston vuonna 1892 palvelukseenotettu Blake-luokan ensimmäisen luokan (panssarikansi)risteilijä.


title: HMS Blake (1889)

text: Alus tilattiin 1888 Chathamin telakalta osana vuosien 1887-1888 laivasto-ohjelmaa ja sen köli laskettiin heinäkuussa 1888. Alus laskettiin vesille 23. marraskuuta 1889 ja se valmistui 2. helmikuuta 1892.


title: HMS Blake (1889)

text: Alus sijoitettiin hävittäjien emälaivaksi elokuussa 1907. Se myytiin 9. kesäkuuta 1922 Rees Llanelliin romutettavaksi.


title: Nimrud (täsmennyssivu)

text: Nimrud tai Nemrut tarkoittaa esimerkiksi:


title: Pärspää

text: Pärspää () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen koillisosassa Pärspäänjärven ja Laukaanlahden välisellä kannaksella 15 kilometriä Laukaansuusta luoteeseen. Vuonna 2010 kylässä oli 25 asukasta.


title: Pärspää

text: Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Lipovo". Ruotsalaisajan alussa vuosina 1618–1623 laaditussa verokirjassa esiintyy myös sen itämerensuomalainen nimi muodossa "Perness Pää". Molemmat perustuvat lehmusta tarkoittaviin sanoihin (ven. "lipa" ja ims. "pärnä"). On mahdollista, että Kurkolanniemeä on aikaisemmin kutsuttu Pärspääksi.


title: Pärspää

text: Vuonna 1848 Pärspäässä asui 197 inkerikkoa ja 49 inkerinsuomalaista. Kylän talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 kylässä 44 taloa ja 322 asukasta. Pärspään suomalaissukuja olivat Jussila, Kipatsa ja Mikkola. Suomalaiset kuuluivat Kosemkinan luterilaiseen ja inkerikot aluksi Haavikon ja vuodesta 1874 lähtien Joenperän ortodoksiseen seurakuntaan. Kylässä oli vanha tsasouna ja hautausmaa. Sieltä on löydetty myös inkeroisten muinainen tasamaakalmisto. Vuonna 1899 Pärspää kuului kyläkuntana Narvusin volostiin. Sen 488 asukasta olivat väestönlaskennan mukaan kaikki suomalaisia. Läsnä olleista 476 henkilöstä luterilaisia oli vain 54.


title: Pärspää

text: Neuvostoaikana Pärspää muodosti aluksi oman kyläneuvoston. Vuonna 1928 se liitettiin Kurkulan ja vuonna 1939 Joenperän kyläneuvostoon. Vuonna 1928 kylässä oli 594 ja vuonna 1958 61 asukasta.


title: Pärspää

text: Nykyään Pärspää on vain muutaman vakituisen asukkaan kylä, mutta kesäasukkaiden saapuessa sen väkiluku nousee monikertaiseksi. Ainakin vielä 1990-luvulla siellä asui myös muutamia inkeroisen kieltä taitavia vanhuksia. Kylässä toimii yksityinen maatila. Palveluihin kuuluu kauppa-auto.


title: Vetojousi

text: Vetojousi on eräs jousityyppi, jota voi venyttää. Jousen molemmissa päissä on taivutus, jonka avulla vetojousi voidaan asentaa esimerkiksi tappeihin. Siten muodostuu voima, joka pyrkii vetämään tappeja toisiaan kohti. Vetojouset tehdään yleensä teräksestä. Vetojousi voidaan valmistaa myös siten, että siinä on sisäistä jännitystä, jonka takia se ei riittävän pienellä voimalla muuta mittojaan lainkaan.


title: Myttäälä

text: Myttäälä on valtion entinen virkatalo Pälkäneellä. Siinä toimi vuosina 1927-2005 Maa- ja elintarviketalouden tutkimuskeskuksen Hämeen tutkimusasema.


title: Myttäälä

text: Tila mainitaan historiassa ensi kerran vuonna 1462. Siitä tuli säteri 1610, virkatalo 1683. Blåfieldin suvulla se oli vuokralla 1828-1921, ja sen jälkeen tutkimusasemana. Se pinta-ala on 208 ha.


title: Myttäälä

text: Virkatalon puinen päärakennus on vuodelta 1887 (vanhan tiedon mukaan 1857), ja sen on suunnitellut arkkitehti Arwid Sirén. Se muutettiin Jussi Paatelan 1928 laatimien suunnitelmien mukaan empiretyyliseksi ja korotettiin kaksikerroksiseksi. Taloon liittyy puutarha ja puisto. Rakennus on restauroitu ja peruskorjattu 2000-luvulla. Muita rakennuksia ovat mm. vanha työväen asuinrakennus, navetta, paja ja kaksi muuta asuinrakennusta sekä vanha huvilarakennus Mallasveden rannassa.


title: J. W. Miesmaa

text: Johan Wilhelm Miesmaa (sukunimi aik. "Messman"; 22. kesäkuuta 1859 Oulu – 23. lokakuuta 1917 Helsinki) oli suomalainen toimittaja ja kirjallisuuden suomentaja.


title: J. W. Miesmaa

text: Miesmaan vanhemmat olivat oululainen kauppias ja laivanvarustaja Karl Henrik Messman (1805–1882) ja Anna Maria Bonteck (k. 1864). Hän pääsi ylioppilaaksi Oulun ruotsalaisesta lyseosta 1880 ja valmistui Helsingin yliopistosta filosofian kandidaatiksi 1884 ja filosofian maisteriksi 1886. Miesmaa oli Uusi Suometar-lehdessä aluksi toimittajana ja sitten toimitussihteerinä 1881–1911.


title: J. W. Miesmaa

text: Miesmaa oli naimisissa vuodesta 1888 Ellen Sigrid Törnuddin kanssa.


title: Muurisyöpä

text: Muurisyöpä tarkoittaa muurin pinnan kemiallista ja kiteytymisprosessissa tapahtuvaa rapautumista. Se johtuu muurin pintaan kiteytyvistä vesiliukoisista suoloista.


title: Kurkula

text: Kurkula () on taajama Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen kärjessä 19 kilometriä Laukaansuusta luoteeseen. Vuonna 2010 taajamassa oli 44 asukasta.


title: Kurkula

text: Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Kurgova Gora". Ruotsalaismiehityksen aikana se esiintyy muodoissa "Korkÿla, Korkÿlla, Kurckulla, Kurkulla" ja "Kurkukÿla" ja vuosina 1618–1623 laaditussa maakirjassa nimellä "Kurgura". Kurkulan vieressä sijaitsi Mustolan kylä, joka myöhemmin tunnettiin "Rozalvinon" tai "Rozorvinon" kartanona.


title: Kurkula

text: Vuonna 1848 Kurkulassa asui 130 inkerinsuomalaista ja 31 inkerikkoa. Vuonna 1862 kylässä oli 38 taloa ja 229 asukasta. Sen talonpojat olivat 1860-luvulle saakka kartanonomistajan maaorjia. Suomalaiset kuuluivat Kosemkinan luterilaiseen ja inkerikot aluksi Haavikon ja vuodesta 1874 lähtien Joenperän ortodoksiseen seurakuntaan. Kurkulan suomalaissukuja olivat Juhkonen, Kannikkainen, Lehtola, Luotonen, Orpana, Rampanen, Saija, Saunanen, Seppänen, Sykkä ja Venna. Vuonna 1899 kylä kuului Jaaman kihlakunnan Narvusin volostiin. Sen 364 asukkaasta oli väestönlaskennan mukaan suomalaisia 346 ja ”sekoittuneita” 18. Läsnä olleista 353 henkilöstä luterilaisia oli 296.


title: Kurkula

text: Venäjän vallankumouksen jälkeen Kurkula toimi kyläneuvostoalueen keskuksena. Se kuului aluksi Narvusin volostiin sekä vuodesta 1927 lähtien Kattilan ja vuodesta 1931 Jaaman piiriin. Vuosina 1931–1939 Kurkulalla oli aluksi kansallisen suomalaisen ja sittemmin inkeroisen kyläneuvoston status. Siihen kuuluivat myös Kaipaala, Pärspää ja Vena. Kyläneuvostoalueella asui 903 suomalaista, 618 muihin vähemmistöihin kuuluvaa ja 38 venäläistä. Kurkulan kyläneuvosto lakkautettiin vuonna 1939 ja kylä liitettiin Konnun kyläneuvostoon. Vuonna 1928 kylässä oli 465 ja vuonna 1958 247 asukasta.


title: Kurkula

text: Kurkulan pääelinkeino oli aikaisemmin kalastus. Lähiseudun kalansaaliit jalostettiin kylän omassa kalatehtaassa. Kurkulassa oli vuonna 1895 rakennettu luterilainen rukoushuone, joka suljettiin 1930-luvulla. Ennen toista maailmansotaa seudulle rakennettiin puna-armeijan tukikohta, jonne johti rautatie Laukaansuusta. Tukikohta hävitettiin saksalaisten lähestyessä Leningradia. Niemen ympäri kulkeva panssarivaunuja varten tehty mukulakivitie on yhä käytössä.


title: Kurkula

text: Entisen Kurkulan kylän paikalla on nykyään vain muutamia talousrakennuksia. Asutus on keskittynyt Pärspäänjärven luoteisrannalle sekä järven Suomenlahteen yhdistävän kanavan eli "Retškan" (ven. "Lipovka") varrelle. Taajama koostuu omakotitaloista. Sitä ympäröivät Kurkolanniemen rauhoitusalue ja sotilasalue. Palveluihin kuuluu kauppa. Kurkolasta on linja-autoyhteys Laukaansuuhun ja Jaamaan.


title: Peter Munch

text: Peter Munch tarkoittaa seuraavia:


title: Buzzador

text: Buzzador on pohjoismainen yritys, joka toimii Word of Mouth-markkinoinnin ja sosiaalisessa mediassa tapahtuvan markkinoinnin parissa.


title: Buzzador

text: Buzzadorin perustettiin vuonna 2005 Ruotsissa, ja se laajensi laajensi toimintaansa vuonna 2007 Norjaan, Tanskaan ja Suomeen. Yhtiön toiminta suusta suuhun markkinoinnissa perustuu vapaaehtoisiin yhtiön palveluun rekisteröityneisiin käyttäjiin, joille lähetetään ilmaisia tuotenäytteitä. Käyttäjien on raportoitava kampanjasta, sekä kerrottava tuotteesta tuttavilleen. Käyttäjät valikoidaan heidän luovuttamiensa tietojen perusteella. Suurin osa käyttäjistä on naisia. Vuonna 2008 vapaaehtoisia käyttäjiä oli Pohjoismaissa yhteensä noin 70 000.


title: Buzzador

text: Asiakkaita ovat esimerkiksi Kraft, Nestlé, Coca-Cola, Cloetta-Fazer, Unilever, Nivea ja Leaf.


title: Buzzador

text: Buzzador on amerikkalaisen Word of Mouth –markkinointiin erikoistuneen järjestön WOMMA:n  jäsen.


title: Buzzador

text: Yhtiön Suomen liikevaihto oli vuonna 2011 noin 129 000 euroa ja tilikauden tulos oli tappiollinen


title: Buzzador

text: Buzzador toimii neljässä eri maassa:


title: Väinö Paasikangas

text: Kaarlo Väinö Paasikangas (sukunimi aik. "Mohell"; 8. syyskuuta 1884 Mouhijärvi – 17. huhtikuuta 1932 Oulu) oli suomalainen toimittaja ja runoilija.


title: Väinö Paasikangas

text: Paasikangas valmistui Tampereen kauppakoulusta vuonna 1906 ja meni töihin "Aamulehteen". Hän oli tuolloin myös Suomalaisen puolueen piirisihteeri Hämeen läänin pohjoisessa vaalipiirissä. Paasikangas oli "Raahen Sanomien" päätoimittaja vuosina 1908–1916. Vuodesta 1917 hän työskenteli oululaisessa "Kaiku"-lehdessä, vuosina 1919–1923 sen päätoimittajana ja sen jälkeen toisena toimittajana. Hän oli muun muassa Oulun kokoomuksen ja Pohjois-Suomen Sanomalehtimiesyhdistyksen sihteeri. Hän osallistui sisällissotaan 1918 valkoisten riveissä.


title: Peter Rochegune Munch

text: Peter Rochegune Munch (1870-1948) oli tanskalainen historioitsija ja poliitikko. Munch oli Tanskan sisäministeri 1909-1910, puolustusministeri 1913-1920 ja ulkoministeri 1929-1940. Hän oli radikale venstren johtaja.


title: Peter Rochegune Munch

text: Hän kirjoitti kirjan "Dansk politik under krig och besaettelse 1939-1945.


title: Ossian Suvanto

text: Otto Ossian Hemming Suvanto (sukunimi aik. "Lillberg"; s. 2. syyskuuta 1885 Sauvo) oli suomalainen kirjailija.


title: Peter Andreas Munch

text: Peter Andreas Munch (1810–1863) oli norjalainen historioitsija ja kielitieteilijä. Hän oli Oslon yliopiston professori vuodesta 1861, Valtionarkiston johtaja vuodesta 1862. Hän julkaisi kahdeksanosaisen "Det norske Folks Historie" (1852–1863), joka päättyi vuoteen 1397.


title: Peter Andreas Munch

text: Peter Munch harrasti rotuoppeja ja piti toisia kansoja arvokkaampina kuin toisia. Suomalaisia Peter Munch halveksi. Hän esimerkiksi tarkasteli Kalevalaa ja väitti, ettei se todista suomalaisesta kulttuurista. Munch piti mahdottomana Suomen itsenäistymistä, johtuen Suomen strategisesti avoimista rajoista sekä suomalaisten sivistyskyvystä, jota hän ei pitänyt korkeana.


title: Peter Andreas Munch

text: Samantapaisia ajatuksia levittivät Ruotsissa August Sohlman ja Suomessa Axel Olof Freudenthal.


title: Peter Andreas Munch

text: Peter Munch väitti Suomen kansallisuusoloja käsittelevässä artikkelissaan "Om Finlands Nationalitet og dens Forhold til den svenske" vuodelta 1855, että suomalaiset ja unkarilaiset poikkeavat ympäröivistä slaaveista ja germaanisista kansoista siten, että näitten kansojen täytyy muodostaa oma rotunsa . Tästä hän tekee omat johtopäätöksensä, jotka liittyvät 1800-luvun eurooppalaiseen rasismiin ja sen kannattajiin, joita olivat esimerkiksi Arthur de Gobineau ja Houston Stewart Chamberlain.


title: Harri Moora

text: Harri Moora, aiemmin Harry Mora (2. maaliskuuta 1900 Ehaveren kylä, Kuremaa – 2. toukokuuta 1968 Tallinna) oli virolainen arkeologi.


title: Harri Moora

text: Moora oli Tarton yliopiston professori 1938–1941, opetusministerin avustaja 1940, ja työskenteli vuodesta 1944 Neuvosto-Viron tiedeakatemian historian instituutissa tutkijana tutkimusalanaan Baltian esihistoria..


title: Kalle Paronen

text: Kalle Paavali Paronen (s. 24. tammikuuta 1888 Ruovesi) oli suomalainen näytelmäkirjailija.


title: Juhani Petäjä

text: Juhani Aadolf Petäjä (sukunimi aik. "Petelius"; s. 6. maaliskuuta 1888 Luumäki) oli suomalainen kirjailija.


title: Matthias Pier

text: Matthias Pier (22. heinäkuuta 1882 Nackenheim, Saksa – 12. syyskuuta 1965 Heidelberg, Länsi-Saksa) oli saksalainen kemisti. Pier kehitti painesynteesejä, muun muassa metanolisynteesin ja hiilen painehydrauksen (Bergiuksen mentelmä), teolliseen mittaan.


title: Orlando-luokka (risteilijä)

text: Orlando-luokka oli Britannian kuninkaallisen laivaston 1. luokan panssariristeilijäluokka, johon kuului seitsemän 1880-luvun lopulla valmistettua alusta.


title: Kaipaala

text: Kaipaala () on entinen kylä Leningradin alueen Jaaman piirin Laukaansuun kunnassa Venäjällä. Se sijaitsi Kurkolanniemellä Suomenlahden rannalla noin 25 kilometriä Laukaansuusta luoteeseen.


title: Kaipaala

text: Kylä mainitaan ensimmäisen kerran Novgorodin Šelonin viidenneksen verokirjassa vuonna 1571 ja uudelleen ruotsalaisajan alussa vuosina 1618–1623 laaditussa verokirjassa nimellä "Kaibala". Sen alueelta on löydetty muinainen inkeroisten tasamaakalmisto. Myöhemmin aina toiseen maailmansotaan saakka Kaipaalassa asui lähes yksinomaan inkerinsuomalaisia, jotka kuuluivat Kosemkinan luterilaiseen seurakuntaan. Vuonna 1862 asukkaita oli reilut sata henkeä, jotka kaikki olivat valtion talonpoikia. Paikallisia sukuja olivat Borissa, Kustola, Luukka, Muoni, Toivonen, Tupina ja Vontti. Vuonna 1899 Kaipaala kuului kyläkuntana Narvusin volostiin. Sen 230 asukkaasta kaikki olivat luterilaisia suomalaisia.


title: Kaipaala

text: Neuvostoaikana Kaipaala muodosti aluksi Narvusin volostiin kuuluneen kyläneuvoston. Vuodesta 1924 lähtien se kuului Kurkulan ja vuodesta 1940 Konnun kyläneuvostoon. Vuonna 1939 kylässä oli 301 asukasta. Kaipaalan pääelinkeino oli kalastus. Kylässä oli koulu, kerhotalo sekä vuonna 1895 rakennettu rukoushuone, joka suljettiin 1930-luvulla. Toisen maailmansodan aikana saksalaiset siirsivät asukkaat Suomeen. Sieltä heidät palautettiin Neuvostoliittoon, jossa heidät karkotettiin sisä-Venäjälle. Sodan jälkeen Kaipaalan rakennukset siirrettiin muualle tai poltettiin. Nykyään paikalla on vain talojen perustuksia sekä muutama venevaja. Kaipaalan nimeä kantaa lähistöllä sijaitseva majakka sekä lomakylä, jossa vuonna 2010 oli kaksi asukasta. Laukaansuun kunnan yleiskaavassa suunnitellaan Kurkolanniemen rauhoitusalueeseen kuuluvan kylän virallista lakkauttamista.


title: Kaipaala

text: Kylä tunnetaan kansanrunouden taitajistaan, joiden luona muun muassa Volmari Porkka ja Vihtori Alava vierailivat 1800-luvun lopulla. Borissan Annin, Maria Luukan ja Kati Koivun kerääjille sanelemat laulut ja loitsut on talletettu "Suomen kansan vanhat runot" -sarjaan. Kaipaalan perinteeseen kuului myös loppukesästä vietetty "päähkenpyhä", jolloin lähikylien asukkaat saapuivat tapaamaan tuttavia ja keräämään pähkinäpuun hedelmiä.


title: Ivar Aasen

text: Ivar Aasen (1813–1896) oli norjalainen kielentutkija ja kirjailija.


title: Ivar Aasen

text: Aasen keräsi norjan kielen murrekokoelman ja julkaisi 1848 kieliopin sekä muita norjan kieleen liittyviä teoksia, joita pidetään norjan kielitieteen perusteoksina. Aasen on uusnorjan kirjakielen luoja, ja hän osoitti, että sitä voi käyttää kirjallisena kielenä.


title: Ivar Aasen

text: Aasen kirjoitti myös kaunokirjallisuutta ja runoja.


title: Ivar Aasen

text: Norwegian Air Shuttle on maalauttanut Aasenin kuvan yhden Boeing 737-800 -lentokoneensa pyrstöön.


title: Glen Kamara

text: Glen Kamara (s. 28. lokakuuta 1995 Tampere) on suomalainen jalkapalloilija, joka edustaa Skotlannin Valioliigassa pelaavaa Dundeeta. Hän pelaa myös Suomen maajoukkueessa. Seuratasolla Kamara on aiemmin edustanut Arsenalin reservijoukkuetta, sekä pelannut lainalla Southend Unitedissa ja Colchester Unitedissa. Hän on pelipaikaltaan puolustava keskikenttäpelaaja. Tampereella syntyneellä, mutta Englannissa pitkään asuneella Kamaralla on vain Suomen kansalaisuus.


title: Glen Kamara

text: Arsenalin verkkosivuilla Kamaraa on kuvailtu ”tyylikkääksi ja sinnikkääksi keskikenttäpelaajaksi”.


title: Glen Kamara

text: Juniorivuosina Kamara pelasi espoolaisissa Olarin Tarmossa ja Espoon Palloseurassa. 12-vuotiaana hän muutti äitinsä kanssa Lontooseen. Hän pelasi kauden 2011–2012 Southendissa, josta siirtyi Arsenaliin.


title: Glen Kamara

text: 7. heinäkuuta 2014 Arsenal ilmoitti solmineensa ammattilaissopimuksen Kamaran kanssa.


title: Glen Kamara

text: 5. tammikuuta 2019 skottilainen Glasgow Rangers ilmoitti solmineensa nelivuotisen sopimuksen Kamaran kanssa. Kamara siirtyy Rangersiin Dundee Unitedin riveistä kauden päättyessä.


title: Glen Kamara

text: Elokuussa 2012 Kamara sai kutsun Suomen alle 17-vuotiaiden maajoukkueeseen Sveitsiä vastaan pelattaviin otteluihin. Loviisassa 4. syyskuuta 2012 pelatussa maajoukkuedebyytissään Kamara teki Suomen ainoan maalin, kun Suomi hävisi Sveitsille 1–2.


title: Jurek Becker

text: Jurek Becker (1937 Łódź, Puola -1997) oli saksalainen kirjailija.


title: Jurek Becker

text: Becker eli lapsuutensa getossa ja keskitysleirissä. Hän oppi saksaa sodan päätyttyä Berliinissä. Vuodesta 1977 hän asui Länsi-Berliinissä. Uransa alussa hän kirjoitti kepeitä kabaree-tekstejä ja televisio- ja elokuvakäsikirjoituksia. Hänen ensimmäinen romaaninsa oli "Valehtelija-Jaakko" ("Jakob der Lügner", 1969), jonka ympäristö on keskitysleiri. Myöhemmissä teoksissaan hän hyödyntää kokemuksiaan elämästä Itä-Saksassa. Hän on käsikirjoittanut televisiosarjan "Rakas lakimies" ("Liebling- Kreuzberg) vuodelta 1985.


title: Mario Oliveri

text: Mario Oliveri (s. 22. tammikuuta 1944) on italialainen roomalaiskatolinen piispa. Hänet vihittiin papiksi 29. kesäkuuta 1968 ja nimitettiin Albenga-Imperian hiippakunnan johtoon 6. lokakuuta 1990. Hänen edeltäjänsä Alessandro Piazza jäi samana päivänä eläkkeelle. Oliverin konsekroi piispaksi 4. marraskuuta Giovanni Canestri, jota avustivat Luigi Poggi ja Giuseppe Dell'Omo.


title: Kung Lao

text: Kung Lao on fiktiivinen hahmo pelisarjassa Mortal Kombat. Hänen ääninäyttelijänään toimii Jin Hyong.


title: Kung Lao

text: Kung Lao on entinen Shaolinin munkki ja Earthrealmin puolustaja ja Liu Kangin hyvä ystävä. Kung Laolla on musta vaatetus, vihreänsiniset housut, saappaat ja käsisuojukset. Kung Lao pitää päässään hattua, joka muistuttaa tyyliltään Oddjobin metallivahvistettua hattua. Kung Laon uskotaan olevan Suuren Kung Laon reinkarnaatio.


title: Kung Lao

text: Vuoden 2011 Mortal Kombat -pelissä Kung Lao kukistaa taistelussa Noobin, Shang Tsungin, Quan Chin ja Kintaron, jonka jälkeen Shao Kahn tappaa Kung Laon murtamalla tämän niskan. Myöhemmin langennut Kung Lao taistelee Raidenia vastaan Netherrealmissa. Mortal Kombat X -pelissä Kung Lao nähdään Quan Chin orjana.


title: Jonas Kauneckas

text: Jonas Kauneckas (s. 6. kesäkuuta 1938) on liettualainen roomalaiskatolinen piispa. Hänet vihittiin papiksi Telšiain (myöh. Telšiai-Klaipėda) hiippakuntaan 22. toukokuuta 1977 ja nimitettiin sen vihkipiispaksi sekä Forconiumin titulaaripiispaksi 13. toukokuuta 2000. Piispaksi vihkiminen seurasi 5. elokuuta. Pääkonsekraattorina toimi Erwin Josef Ender, jota avustivat Sigitas Tamkevičius ja Antanas Vaičius.


title: Jonas Kauneckas

text: Kauneckas sai 5. tammikuuta 2002 nimityksen Panevėžysin piispaksi. Hän jäi eläkkeelle 75-vuotispäivänään 6. kesäkuuta 2013.


title: Erik Beckman

text: Knut Erik Vilhelm Montan Beckman (1935-1995) oli ruotsalainen kirjailija. Hän oli omaperäinen kielivirtuoosi, mikä kuvastui myös teosten aiheissa.


title: Erik Beckman

text: Esikoisromaani "Hertigens kartonger" vuodelta 1965 kertoo sala-ampujan ampumasta hirvestä.


title: Ferenciek teren metroasema

text: Ferenciek tere on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1976. Asemalta on vaihtoyhteyksiä useisiin Budaan kulkeviin busseihin. Vuoteen 1990 asti asema tunnettiin nimellä Felszabadulás tér.


title: Myrskylyhty

text: Myrskylyhty on kannettava lasikuvullinen öljylamppu, joka on suunniteltu erityisesti ulkokäyttöön vaikeisiinkin olosuhteisiin. Myrskylyhtyjen polttoaineena käytetään valopetrolia; muut polttoaineet voivat noeta lasin. Myrskylyhdyssä liekki ja polttoaine ovat säältä suojassa, eikä esimerkiksi voimakaskaan tuuli pääse puhaltamaan liekkiä sammuksiin.


title: Myrskylyhty

text: Myrskylyhdyissä on pohjalla polttoainesäiliö, josta nousee polttosydän säätimen kautta kuvun sisälle. Säiliöstä nousee sivuille tukeva kehys, johon kiinnittyvät lampun loput osat: kantajan kättä kuumuudelta suojaava pitkä kantokahva, lasin metallinen kehikko sekä lyhdyn hattu, joka suojaa ilmankiertoaukon vedeltä ja lumelta. Hattuosa jännittyy paikalleen vieterin voimalla. Moderneissa myrskylyhdyissä on vipu, jolla lasi voidaan nostaa ja lukita kohoasentoon liekin sytyttämistä ja sammuttamista varten.


title: Myrskylyhty

text: Myrskylyhdyissä on tehostettu ilmankierto, jossa lämmintä ilmaa kierrätetään lyhdyn yläosasta kahta lyhdyn sivuilla olevaa putkea pitkin liekille, tehostaen sen kirkkautta. Ilmankierto voidaan toteuttaa kahdella eri tavalla: joko keräämällä kuumaa ilmaa suoraan lasin yläpuolelta tai keräämällä hieman viileämpää mutta raitista ilmaa lyhdyn yläosasta. Hapekkaampi ilma mahdollistaa puhtaamman palamisen ja vähentää nokeamista. Lasi voidaan poistaa kehikosta puhdistamista tai vaihtoa varten.


title: Tove Ditlevsen

text: Tove Ditlevsen (1917-1976) oli tanskalainen kirjailija.


title: Tove Ditlevsen

text: Hänen tuotantoonsa kuului 39 teosta, jotka olivat runoja, novelleja, romaaneja ja muistelmia. Romaaneistakin osa oli omaelämäkerrallisia ja kuvaavat lapsuutta. Aiheina olivat myös taiteilijuuden ongelmat ja erotiikkaan liittyvät ongelmat.


title: Jonas Ivanauskas

text: Jonas Ivanauskas (s. 18. helmikuuta 1960) on liettualainen roomalaiskatolinen piispa. Hänet vihittiin papiksi Kaunasin arkkihiippakuntaan 14. huhtikuuta 1985 ja nimitettiin sen vihkipiispaksi sekä Canapiumin titulaaripiispaksi 18. lokakuuta 2003. Piispaksi vihkiminen seurasi 23. marraskuuta. Pääkonsekraattorina toimi Sigitas Tamkevičius, jota avustivat Rimantas Norvila ja Jonas Kauneckas.


title: Jonas Ivanauskas

text: Ivanauskas sai 11. helmikuuta 2012 nimityksen Kaišiadorysin piispaksi.


title: Painolastikasvi

text: Painolasti- eli paarlastikasveiksi kutsutaan laivojen painolastinaan käyttämien maa-ainesten mukana levinneitä vieraslajeja. Painolastikasveja levisi Suomeen lähinnä purjelaivojen aikakaudella ennen 1900-luvun alkua.


title: Painolastikasvi

text: Painolastia käytettiin tyhjänä purjehtineissa laivoissa vakauttamaan niiden kulkua. Määränpäässä se purettiin satama-alueelle ennen laivan lastausta. Painolastin mukana kulkeutui kasvien siemeniä, joista osa alkoi myöhemmin itää ja näin uudet kasvit levisivät satama-alueille.


title: Painolastikasvi

text:
Pääosa Suomessa tavattavista painolastikasveista on peräisin lähialueilta ja niitä esiintyy yleisesti esimerkiksi Itämeren eteläosan maissa. Joukossa on kuitenkin useita kasveja, jotka ovat tulleet kauempaa, kuten Välimeren alueelta tai jopa Etelä-Amerikasta saakka.
Painolastikasveja on tavattu kaikissa Suomen vanhoissa purjelaiva-aikakauden satamissa. Nykyään niitä kasvaa kuitenkin enää vain muutamassa paikassa. Suurin syy on se, että vanhojen satamien kentät on yleensä vuosikymmenten saatossa asfaltoitu. Näin on käynyt esimerkiksi Turussa, Helsingin Sörnäisissä ja Oulun Toppilassa. Osa vanhoista satamista on jäänyt käyttämättömiksi ja ne ovat päässeet metsittymään. Vierasperäiset lajit eivät ole säilyneet Suomen olosuhteisiin sopeutuneiden kasvien seassa.


title: Painolastikasvi

text: Laajempia painolastikasviyhdyskuntia on vielä jäljellä muutamassa paikassa, kuten Kotkan Hallassa, Porvoon Kråkössä ja Uudenkaupungin Iso-Vilissalossa. Eniten painolastikasveja on säilynyt Porin Reposaaressa, josta suuri osa satamatoiminnoista siirrettiin pois 1930-luvulla. Satamakentät jäivät asfaltoimatta, mutta kuitenkin vielä käyttöön, joten ne eivät päässeet villiintymään.


title: Painolastikasvi

text: Reposaaresta on viimeisen sadan vuoden ajalta löydetty lähes 140 vierasperäistä kasvia, joista kaukaisimmat ovat tulleet Etelä-Amerikasta. Nykyään saaren painolastikasvistoon kuuluu yli 70 lajia, joista vuosittain tavataan noin 50. Reposaaren lajistoon kuuluvat tyypillisesti esimerkiksi nuokkukarhiainen, rohtorasti, jaakonvillakko, valkomesikkä ja isomesikkä.


title: Avaruushautaus

text: Avaruushautaus tarkoittaa vainajan jäännösten, yleensä tuhkan, lähettämistä avaruuteen avaruusaluksen mukana. Avaruushautauksia on tehty noin 150.


title: EMG

text: EMG voi tarkoittaa seuraavia asioita:


title: András József Szennay

text: András József Szennay (2. kesäkuuta 1921 Budapest – 22. elokuuta 2012) oli unkarilainen munkki. Hänet vihittiin benediktiinien papiksi 19. marraskuuta 1944 ja nimitettiin Pannonhalman benediktiiniluostarin johtoon 14. maaliskuuta 1973. Hän erosi apotin tehtävistä vuonna 1991, jolloin hänen seuraajakseen tuli Imre Asztrik Várszegi. Hän oli Katolisen Péter Pázmány -yliopiston teologian tohtori.


title: Alfred Hayes

text: Alfred Hayes (18. huhtikuuta 1911 Lontoo, Britannia - 14. elokuuta 1985) oli brittiläinen käsikirjoittaja, runoilija ja kirjailija, joka työskenteli Italiassa ja Yhdysvalloissa. Hänen tunnetuimpia teoksiaan on runo "Joe Hill" ("I dreamed I saw Joe Hill last night…"), jonka Earl Robinson on myöhemmin säveltänyt.


title: Alfred Hayes

text: Hayes valmistui New York City Collegesta, joka nykyisin kuuluu City University of New Yorkiin. Hän työskenteli hetken toimittajana sanomalehdessä, mutta alkoi 1930-luvulla kirjoittaa romaaneja ja runoja. Toisessa maailmansodassa hän palveli Yhdysvaltain erikoisjoukoissa Euroopassa. Sodan päätyttyä hän jäi Roomaan ja käsikirjoitti elokuvia Italian neurealismiin kaudella. Hän oli käsikirjoittamassa Roberto Rossellinin elokuvaa "Paisa – vapauden tuli" (1946), josta sai Oscar-ehdokkuuden. Toistamiseen hän oli ehdokkaana elokuvasta "Teresa" (1951). Hän muokkasi näytelmän omasta romaanistaan "The Girl on the Via Flaminia", ja vuonna 1953 sen pohjalta tehtiin elokuva "Kohtalokas rakkaus".


title: Alfred Hayes

text: Kreditoimattomana käsikirjoittajana hän oli Vittorio De Sica neorealistisessa elokuvassa "Polkupyörävaras" (1948), johon hän kirjoitti englanninkielisen tekstityksen.


title: Alfred Hayes

text: Hänen yhdysvaltalaisia käsikirjoituksiaan ovat "Rodeon miehet" (1952, ohjaus Nicholas Ray) elokuvasovitus Maxwell Andersonin ja Kurt Weillin musikaalista "Lost in the Stars" (1974). Televisiolle hän on tehnyt työtä sarjoissa "Alfred Hitchcock esittää", "The Twilight Zone", "Nero Wolfe" ja "Mannix".


title: Paulius Antanas Baltakis

text: Paulius Antanas Baltakis (s. 1. tammikuuta 1925) on liettualainen roomalaiskatolinen piispa. Hänet vihittiin fransiskaanien papiksi 24. elokuuta 1952 ja nimitettiin Egaran titulaaripiispaksi 1. kesäkuuta 1984. Piispaksi vihkiminen seurasi 14. syyskuuta. Pääkonsekraattorina toimi Pio Laghi, jota avustivat Edward Cornelius O'Leary ja Vincentas Brizgys.


title: Paulius Antanas Baltakis

text: Baltakis syntyi 11-lapsiseen perheeseen. Vuonna 1944 hän joutui saksalaisten pidättämäksi. 1940–50-luvuilla hän työskenteli Suomessa ja Norjassa ja opiskeli Belgiassa; 1950-luvulta alkaen hän työskenteli Yhdysvalloissa ja Kanadassa. Hän sai vuonna 1994 Gediminaksen ritarikunnan suurristin.


title: Naafkopf

text: Naafkopf on vuori Itä-Alpeilla Rätikonin vuoristoalueella. Huipun korkeus on 2 570 metriä Sveitsin kartalla (korkeusjärjestelmässä "Meter über Meer") ja 2 571 metriä Itävallan kartalla (korkeusjärjestelmässä "Meter über Adria").


title: Naafkopf

text: Naafkopfin huippu on eteläisempi niistä kahdesta pisteestä, joissa Sveitsin, Itävallan ja Liechtensteinin rajat kohtaavat. Pohjoisempi on Reinjoen keskellä itävaltalaisen Feldkirchin länsipuolella.


title: Laurean alumnit

text: Laurean alumnit ry on Laureasta valmistuneille, opiskelijoille ja henkilökunnalle tarkoitettu yhdistys, jonka tavoitteena on edistää työelämän, Laurea-ammattikorkeakoulun ja siellä opiskelleiden sekä sieltä valmistuneiden yhteistoimintaa. Yhdistyksen perustivat Laurea-ammattikorkeakoulu ja Laurea-ammattikorkeakoulun opiskelijakunta (LAUREAMKO) keväällä 2002. Laurean alumnit ry:n tehtävänä on ylläpitää opiskeluaikaisia kontakteja sekä luoda uusia verkostoja ja pyrkimyksenä lisätä ja parantaa jäsentensä välistä yhteistyötä ja kommunikaatiota, tarjota väylä ylläpitää opiskeluaikaisia kontakteja sekä luoda uusia verkostoja. Järjestön aktiivinen toiminta sisältää seminaareja, mentorointia, harjoittelujen ja opinnäytetöiden välittämistä, juhlia ja muita vapaa-ajan tapahtumia, kuten luokkakokousten tukemista.


title: Laurean alumnit

text: Yhdistyksen toiminnan suuntaviivoista päättää kaikille jäsenille avoin yhdistyksen vuosikokous, joka pidetään syksyisin loka-marraskuussa. Toiminnan suunnittelu perustuu jäsenten, eli alumnien toiveisiin ja tunnistettuihin tarpeisiin. Käytännössä toiminnasta vastaa hallitus sekä muut aktiiviset yhdistyksen jäsenet, kaikki Laurean Alumneita. Yhdistyksen vuoden kohokohta vuosikokouksen lisäksi on keväinen alumnitapahtuma. Juhlallinen tapahtuma kerää jäsenet yhteen kuulemaan alumnien kokemuksia työelämästä ja jatko-opiskelusta, seuraamaan Vuoden Alumnin palkitsemista, nauttimaan musiikista ja muusta viihteellisestä ohjelmasta sekä hyvästä ruoasta ja juomasta.


title: Laurean alumnit

text: Alumniyhdistyksen jäsenyys on maksuton ja jäseneksi voi liittyä, jos on opiskellut, valmistunut tai työskennellyt Laurea-ammattikorkeakoulussa tai sitä edeltäneessä Espoo-Vantaan Ammattikorkeakoulussa.


title: Laurean alumnit

text:
Vuoden Alumni valitaan vuosittain kevättalvella ja palkitaan maalis-huhtikuussa Alumnitapahtuman yhteydessä.
Laurean alumnit ry on vuodesta 2008 lähtien palkinnut ansioituneen alumnin Vuoden Alumni -palkinnolla. Valinnassa on painotettu oman koulutuksen ja laurealaisuuden esille tuomista sekä verkostoitumista ja yhteistoiminnan edistämistä. Ehdotuksia palkinnon saajaksi ovat oikeutettuja tekemään kaikki yhdistyksen jäsenet ja Laurean henkilökunta. Valinnan suorittaa Laurean alumnit ry:n hallitus ehdotusten pohjalta.


title: Juozas Žemaitis

text: Juozas Žemaitis MIC (s. 30. elokuuta 1926) on liettualainen roomalaiskatolinen piispa. Hänet vihittiin papiksi 25. syyskuuta 1949 ja nimitettiin Vilkaviškiksen apostoliseksi hallitsijaksi sekä Tabaicaran titulaaripiispaksi 10. maaliskuuta 1989. Piispaksi vihkiminen seurasi 18. maaliskuuta. Pääkonsekraattorina toimi Vincentas Sladkevičius, jota avustivat Julijonas Steponavičius, Juozas Preikšas ja Vladas Michelevičius.


title: Juozas Žemaitis

text: Žemaitis sai 24. joulukuuta 1991 nimityksen Vilkaviškiksen piispaksi, jona hän toimi, kunnes jäi eläkkeelle 5. tammikuuta 2002.


title: Sydvesti

text: Sydvesti on erityisesti kalastajien ja muiden merenkulkijoiden käyttämä sadehattu. Hatussa on leveä lieri, joka jatkuu selkäpuolelle pidempänä kuin eteen ja sivuille.


title: Sydvesti

text: Sydvesti on alun perin norjalainen keksintö. Se on saanut nimensä skandinaavisten kielten lounasta tarkoittavasta sanasta. Pohjois-Atlantin rannikolla Norjassa puhaltava lounaistuuli on voimakkaampi ja vallitsevampi kuin muiden ilmansuuntien tuulet.


title: Sydvesti

text: Vanhat sydvestit valmistettiin rasvalla tai öljyllä vedenkestäväksi käsitellystä öljykankaasta. Nykyään sydvestien materiaalina on muiden sadevaatteiden tavoin PVC-muovi.


title: Arūnas Poniškaitis

text: Arūnas Poniškaitis (s. 1. elokuuta 1966) on liettualainen roomalaiskatolinen piispa. Hänet vihki papiksi Vilkaviškiksen hiippakuntaan Juozas Žemaitis 31. toukokuuta 1992. Hänet nimitettiin Vilnan arkkihiippakunnan vihkipiispaksi ja Sinnan titulaaripiispaksi 5. helmikuuta 2010. Piispaksi vihkiminen seurasi 4. maaliskuuta. Pääkonsekraattorina toimi Audrys Juozas Backis, jota avustivat Sigitas Tamkevicius ja Rimantas Norvila.


title: Kirsikkaluumu

text: Kirsikkaluumu eli myrobalaani ("Prunus cerasifera") on puulaji laajassa, yli 400-lajisessa ruusukasvien suvussa "Prunus". Sen alkuperäinen esiintymisalue on ollut Kaakkois-Euroopassa sekä Länsi- ja Keski-Aasiassa, mutta sitä on viljelty muuallakin maailman lauhkean vyöhykkeen alueilla jo satoja vuosia.


title: Kirsikkaluumu

text: Kirsikkaluumu on kesävihanta pensas tai pieni puu, joka kasvaa noin kahdeksan metrin korkuiseksi. Kaarna on tummanharmaata, ja oksat ovat kärjistään punertavia. Talvisilmut ovat violetinpunaisia.


title: Kirsikkaluumu

text: Lehdet ovat ruodillisia ja korvakkeellisia. Lehtiruoti on 6–12 millimetriä pitkä. Lehtilapa on yleensä soikea, puikea tai vastapuikea ja 2–6 senttimetriä pitkä. Se on teräväkärkinen, kiilatyvinen ja nyhälaitainen. Lehti on yläpinnaltaan kalju ja kiiltävän tummanvihreä, alapinnaltaan vaaleanvihreä ja suonen kohdalta karvainen.


title: Kirsikkaluumu

text: Kukinta tapahtuu huhtikuussa. Kukat puhkeavat yleensä hieman ennen lehtiä, joskus samaan aikaan. Kukat kasvavat yksittäin tai joskus kaksittain. Ne ovat 2–2,5 senttimetriä halkaisijaltaan, ja kukkaperä on 1–2,2-senttimetrinen. Verholehdet ovat puikeita. Pitkänpyöreät terälehdet ovat valkoiset. Heteitä on 25–30. Emin luotti on levymäinen. Hedelmä on pyöreähkö, 2–3 senttimetriä pitkä luumarja. Hedelmät kypsyvät elo-syyskuussa.


title: Kirsikkaluumu

text: Kirsikkaluumu esiintyy luontaisena Keski- ja Länsi-Aasiassa sekä Kaakkois-Euroopassa. Se kasvaa metsissä, jokivarsilla ja rinteillä 800 metrin korkeudelta merenpinnasta noin 2 000 metrin korkeuteen. Lajia on viljelty hyötykasvina jo kauan, ja nykyisin sitä kasvaa alkuperäisen alueensa ulkopuolella viljeltynä ja joskus villiintyneenäkin laajoilla alueilla varsinkin Aasiassa ja Euroopassa.


title: Kirsikkaluumu

text: Kirsikkaluumun hedelmää käytetään ravintona sekä sellaisenaan että kypsennettynä piirakoissa, hilloissa ja säilykkeissä. Myös luumarjan kiven sisältämää siementä on käytetty ruokana mantelin tapaan.


title: Kirsikkaluumu

text: Kirsikkaluumua on lisäksi käytetty koristekasvina, pensasaitana, suojapuuna ja lääkekasvina, ja muiden saman suvun hedelmäpuiden varttamisessa se on yleinen perusrunko. Koristekasvina käytetään erityisesti punalehtisiä lajikkeita.


title: Kalevan kisat 2012

text: Kalevan kisat 2012 eli yleisurheilun Suomen-mestaruuskilpailut järjestettiin 23.–26. elokuuta 2012 Lahdessa.


title: 742 Evergreen Terrace

text: 742 Evergreen Terrace on "Simpsonit"-piirrossarjan päähenkilöiden, Simpsonin perheen, kuvitteellinen asuintalo ja osoite Springfieldin kaupungissa. Talon omistaa perheen isä, Homer Simpson. "Simpsonien" luoja Matt Groening nimesi talon käymänsä The Evergreen State Collegen mukaan.


title: 742 Evergreen Terrace

text: Talo on kaksikerroksinen omakotitalo, jonka yksityiskohdat ovat useimmissa jaksoissa pääosin samat aina huonekalujen ja taulujen sijoittelua myöten. Talon takapihalla olevassa puussa on puumaja. Talo tuhoutui "The Simpsons Movie" -elokuvassa, mutta rakennettiin entiselleen. Elokuvan perusteella Simpsonien talo olisi aivan Springfieldin ulkolaidalla, mutta sarjan jaksot eivät ole johdonmukaisia tämän suhteen.


title: 742 Evergreen Terrace

text: Simpsonien talon vasemmalla puolella (kadulta nähtynä) on Ned Flandersin talo, osoitteessa 744 Evergreen Terrace. Oikealla puolella oleva talo on puolestaan ollut useammankin henkilön omistuksessa, kuten herra ja rouva Winfieldin, Ruth ja Laura Powersin, valenimellä esiintyneen Sideshow Bobin ja Flandersin perheen sukulaisten (Ted Flandersin ja hänen tytärtensä Connien ja Bonnien).


title: Simmondsin tauti

text: Simmondsin tauti on englantilais-saksalaisen lääkärin Morris Simmondsin (1855-1925) kuvaama toiminnanvajavuus aivolisäkkeessä. Hypopituitarismin muiden oireiden lisäksi tyypillistä on voimakas laihtuminen.


title: Sinkilänaulain

text: Sinkilänaulain eli niittipistooli on työkalu, joka ampuu sinkilöitä. Sitä käytetään esimerkiksi kiinnitettäessä muovikalvoa puuhun. Toiminta muistuttaa hiukan nitojan toimintaa, mutta sinkilät eivät muuta muotoaan naulainta käytettäessä. Sinkilöitä on erikokoisia, ja suurimmilla voi tehdä melko lujiakin rakenteita.


title: Íñigo Pérez

text: Íñigo Pérez Soto (s. 18. tammikuuta 1988 Pamplona, Navarra) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Athletic Bilbaota ja on pelipaikaltaan keskikenttäpelaaja.


title: Íñigo Pérez

text: Pérez siirtyi Athleticin junioreihin vuonna 2002 pamplonalaisesta Chantreasta. Kaudeksi 2006–2007 hänet nostettiin Athleticin sisarseuran Basconian Tercera Divisiónissa pelanneeseen joukkueeseen. Vuoden 2006 lopulla hän teki ensiesiintymisensä myös Athleticin Segunda División B:ssä pelanneessa reservijoukkueessa Athletic B:ssä.


title: Íñigo Pérez

text: Pérez debytoi Athleticin edustusjoukkueessa 28. lokakuuta 2009 Copa del Reyn ottelussa Rayo Vallecanoa vastaan. Hän on kuulunut edustusjoukkueeseen vakinaisesti kaudesta 2010–2011 alkaen. Ensimmäisellä kaudella hän pelasi vain neljässä ottelussa, ja maaliskuussa 2011 hänet lainattiinkin loppukauden ajaksi Segunda Divisiónin Huescaan, jossa hän korvasi loukkaantuneen David Bauzán.


title: Íñigo Pérez

text: Kaudella 2011–2012 Pérezin vastuu uuden valmentajan Marcelo Bielsan johtamassa Athleticissa kasvoi huomattavasti muun muassa Carlos Gurpegin loukkaantumisen ja Pablo Orbaizin Olympiakosiin siirtymisen vuoksi. Hän pelasi 22 Primera Divisiónin ottelussa, joista 14 avauskokoonpanossa. Espanjan cupissa eli Copa del Reyssä ja Eurooppa-liigassa, joissa Athletic ylsi loppuotteluun, Pérez oli enimmäkseen vaihtopelaajan roolissa. Loppuotteluissa hän pelasi molemmissa jälkimmäisen puoliskon.


title: Íñigo Pérez

text: Kaudeksi 2013–2014 Pérez lainattiin Segunda Divisiónin Mallorcaan.


title: Íñigo Ruiz de Galarreta

text: Íñigo Ruiz de Galarreta Etxeberria (s. 6. elokuuta 1993 San Sebastián, Guipúzcoan maakunta) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Athletic Bilbaota ja on pelipaikaltaan keskikenttäpelaaja.


title: Íñigo Ruiz de Galarreta

text: Ruiz de Galarreta liittyi Athleticin junioreihin vuonna 2003. Hän saavutti seuran alle 19-vuotiaiden joukkueen kanssa nuorten Copa del Reyn mestaruuden keväällä 2010. Kaudeksi 2011–2012 Ruiz de Galarreta nostettiin seuran Segunda División B:ssä pelanneeseen reservijoukkueeseen Athletic B:hen, mitä ennen hän ehti pelata vuoden 2010 lopulla yhden Tercera Divisiónin ottelun Athleticin sisarseurassa Basconiassa.


title: Íñigo Ruiz de Galarreta

text: Athleticin edustusjoukkueessa Ruiz de Galarreta debytoi 14. joulukuuta 2011 Eurooppa-liigan ottelussa Paris Saint-Germainia vastaan. Kaudeksi 2013–2014 hänet lainattiin Segunda Divisiónin Mirandésiin.


title: Huittisten museo

text: Huittisten museo on kulttuurihistoriallinen museo Satakunnan maakunnassa Huittisissa. Se sijaitsee Lauttakylässä vanhassa kivimakasiinissa aivan Huittisten keskiaikaisen kirkon vieressä.


title: Huittisten museo

text: Paikallista talonpoikaiskulttuuria esittelevän kokoelman lisäksi museossa on esillä professori Lauri Leppäsen taidekokoelma, presidentti Risto Rytin elämäntyötä esittelevä osasto sekä tilat vaihtuvia näyttelyitä varten. Museossa on esillä myös jäljennös Kansallismuseon kokoelmissa olevasta Huittisten hirvenpäästä, joka on yksi tunnetuimpia suomalaisia muinaisesineitä.


title: Huittisten museo

text: Museon perusti Huittisten kotiseutuyhdistys, joka luovutti sen kaupungille vuonna 1977. Vuodesta 2009 alkaen Huittisten museo on ollut yhdistettynä Harjavallassa toimivan Emil Cedercreutzin museon kanssa yhdeksi hallinnolliseksi kokonaisuudeksi, jonka ylläpitäjänä toimii Harjavallan kaupunki.


title: Juhamatti Hietamäki

text: Juhamatti Hietamäki (s. 22. maaliskuuta 1985 Seinäjoki) on suomalainen jääkiekkopuolustaja, joka pelaa MOL ligaa romanialaisessa SCM Brașovissa. Hän on pelityyliltään peruspuolustaja, jonka vahvuuksiin kuuluu varsin virheetön, mutta myös fyysinen peli. Hietamäen heikkouksiin kuuluu luistelu, kulmikas liike ja vajavainen pelikäsitys sekä jäähyherkkyys.


title: Juhamatti Hietamäki

text: Hietamäki on S-Kiekon kasvatti. Hän pelasi joukkueessa ensimmäiset miesten pelinsä 17-vuotiaana Suomi-sarjassa kaudella 2002–2003. Kaudeksi 2003–2004 Hietamäki siirtyi Porin Ässien A-nuoriin. Hän kuului sen SM-liigarinkiin jo kesällä 2004, mutta Hietamäki teki liigadebyyttinsä kuitenkin kaudella 2005–2006, jolloin hän pelasi 22 SM-liigaottelua jääden niissä ilman tehopisteitä. Hietamäki voitti kauden päätteeksi SM-hopeaa. Hän pelasi A-nuorissa varsin fyysistä peliä; Hietamäki keräsi kolmen A-juniorikautensa aikana yhteensä 295 jäähyminuuttia sijoittuen A-nuorten SM-liigan kaikkien aikojen jäähypörssissä seitsemänneksi. Kausina 2003–2004 ja 2004–2005 hän sijoittui jäähypörssissä neljänneksi ja kaudella 2005–2006 Hietamäki voitti koko jäähypörssin 105 minuutillaan.


title: Juhamatti Hietamäki

text: Kaudella 2006–2007 Hietamäen rooli Ässien SM-liigajoukkueessa jäi pieneksi. Hän pelasikin suurimman osan kaudestaan Mestiksessä; yhteensä 24 ottelua Forssan Palloseurassa ja TuTossa. Tammikuussa 2007 Hietamäki palasi Ässien vahvuuteen. Kauden 2007–2008 hän pelasi lainalla Jokipojissa. Kaudeksi 2008–2009 Hietamäki siirtyi Kotkan Titaanien riveihin. Hänen kautensa päättyi kuitenkin jo 22 ottelun jälkeen joulukuussa 2008 selkävaivojen vuoksi.


title: Juhamatti Hietamäki

text: Kaudeksi 2009–2010 Hietamäki siirtyi vuoden mittaisella sopimuksella Kiekko-Vantaan joukkueeseen. Hän joutui kuitenkin jo alkukaudella sivuun olkapäävamman takia, oli sivussa useita kuukausia ja pelasi lopulta vain 12 runkosarja- ja kolme playoff-ottelua. Kaudeksi 2010–2011 Hietamäki palasi viikon mittaisen try-outin kautta Jokipoikiin.


title: Juhamatti Hietamäki

text: Elokuussa 2011 Hietamäki teki vuoden mittaisen sopimuksen unkarilaisen Ferencvárosi TC:n kanssa. Hän oli tehoilla 12+11=23 joukkueen tehokkain puolustaja ja jakoi Ferencvárosin sisäisen pistepörssin voiton Csaba Janosin kanssa kevään 2012 pudotuspeleissä tehoilla 2+1=3. Kaudeksi 2012–2013 Hietamäki siirtyi toiseen MOL ligan joukkueeseen, romanialaiseen SCM Brașoviin.


title: César Santin

text: César Santin (s. 24. helmikuuta 1981 Porto Alegre, Brasilia) on brasilialainen jalkapalloilija, joka edustaa tanskalaista FC Kööpenhaminaa. Hän pelaa yleensä laitahyökkääjänä tai hyökkäävänä keskikenttäpelaajana.


title: César Santin

text: Uransa alkuvaiheessa Santin edusti Brasiliassa São Joséa, Grêmiota ja Vitóriaa. Vuonna 2004 hän siirtyi Ruotsiin Kalmar FF:n joukkueeseen ja sieltä vuonna 2008 viisivuotisella sopimuksella FC Kööpenhaminaan.


title: Jan Hagelberg

text: Jan Hagelberg (s. 29. elokuuta 1985 Helsinki) on suomalainen jääkiekkopuolustaja, joka pelaa II-divisioonajoukkue KJT Miehissä. Hän toimii joukkueen varakapteenina. Hagelberg on pelannut urallaan aiemmin ammattilaisena Ranskassa.


title: Jan Hagelberg

text: Hagelberg aloitti jääkiekkoilun Jokereissa omien sanojensa mukaan noin 7-vuotiaana. Hän voitti joukkueessa B-nuorten Suomenmestaruuden vuonna 2002 ja SM-hopeaa vuonna 2003. Kaudeksi 2003–2004 Hagelberg siirtyi Kiekko-Vantaan A-nuoriin. Hän teki samalla kaudella myös debyyttinsä miesten peleissä pelattuaan kaksi Mestis-ottelua. Kaksi seuraavaa kautta Hagelberg pelasi Jokereiden A-nuorissa. Hän oli kaudella 2005–2006 joukkueen tehokkain puolustaja tehoilla 8+9=17.


title: Jan Hagelberg

text: Toukokuussa 2006 Hagelberg teki vuoden mittaisen SM-liigasopimuksen Jokereiden kanssa. Hän pelasi kauden 2006–2007 kuitenkin kokonaan lainalla Kiekko-Vantaassa, eikä tehnyt liigadebyyttiään. Hagelberg pelasi joukkueessa suuressa kiekollisessa roolissa ja teki jatkosopimuksen kaudeksi 2007–2008. Kaudeksi 2008–2009 hän siirtyi Heinolan Kiekkoon, jossa hän teki Mestiksen yhden kauden piste-ennätyksensä tehoilla 7+14=21, joilla Hagelberg oli joukkueen tehokkain puolustaja. Hän sijoittui runkosarjan puolustajien pistepörssissä kuudenneksi Sportin Tuomas Immosen kanssa. Hagelberg jakoi myös HeKin sisäisen syöttöpörssin voiton Ville-Veikko Väkeväisen kanssa.


title: Jan Hagelberg

text: Toukokuussa 2009 Hagelberg teki sopimuksen Suomi-sarjajoukkue HC Keski-Uusimaan kanssa. Hänen sopimuksensa sisälsi mahdollisuuden siirtyä kesän 2009 aikana ulkomaille ja näin ollen Hagelberg teki heinäkuussa sopimuksen ranskalaisen Dauphins d'Épinalin kanssa. Hän oli kaudella 2009–2010 tehoilla 5+6=11 joukkueen tehokkain puolustaja runkosarjassa. Toukokuussa 2010 Hagelberg teki vuoden mittaisen jatkosopimuksen Epinalin kanssa. Kaudella 2010–2011 hän voitti 12 osumallaan Ligue Magnusin puolustajien maalipörssin ja sijoittui 19 tehopisteellään puolustajien pistepörssissä seitsemänneksi Ducs d'Angersin Lauri Lahesalun kanssa.


title: Jan Hagelberg

text: Kaudeksi 2011–2012 Hagelberg palasi Suomeen ja siirtyi II-divisioonajoukkue Bewe Hockeyn riveihin. Hän toimi joukkueen varakapteenina ja oli Bewe Hockeyn tehokkain puolustaja tehoilla 15+19=34. Kaudeksi 2012–2013 Hagelberg palasi vuoden mittaisella sopimuksella Epinaliin. Hän oli pelaamatta koko seuraavan kauden 2013–2014 ja pitkään kaudella 2014–2015, kunnes Hagelberg siirtyi loppukaudella III-divisioonajoukkue KJT Miehiin. Hän oli nostamassa joukkuetta kauden päätteeksi II-divisioonaan, jossa Hagelberg jatkoi kaudella 2015–2016 KJT:n varakapteenina. Hän oli joukkueen tehokkain puolustaja tehoilla 7+19=26.


title: Jan Hagelberg

text: Hagelberg kävi Käpylän ammattikoulun.


title: Stara Magazine

text: Stara Magazine oli 1980-luvun keskivaiheilla ja jälkipuoliskolla ilmestynyt nuorille suunnattu hevi ja hard rockiin erikoistunut julkaisu. Sen antia olivat isot ja pienemmät värijulisteet sekä hevi- ja hard rock -tähdistä kertoneet jutut ja uutiset. Lehti oli Suomen ensimmäinen lajissaan.


title: Stara Magazine

text: Stara Magazinea kustansi tamperelainen Sun Press ky. Lehden päätoimittajana vaikutti Lehtimiehet Oy:n julkaisuissa kannuksensa hankkinut Timo Toivonen. Juttujen ja uutisten kirjoittamisesta sekä kuvien hankkimisesta vastasi pääasiassa musiikki- ja viihdetoimittaja Kari Helopaltio.


title: Stara Magazine

text: Lehteä myytiin ainoastaan irtonumeroina kioskien ja lehtipisteiden kautta. Irtonumeromyyntiä ynnänneen levikkilaitoksen mukaan Stara Magazinen numerokohtainen myynti pyöri 40 000 kappaleen vaiheilla ennen alamäen alkamista. Alamäkeen vaikutti muun muassa Suosikki-lehden muuntautuminen ”aiempaa hevimmäksi”.


title: Stara Magazine

text: Sun Press ky julkaisi samaan aikaan myös "King Size" -nimistä juliste- ja juttulehteä sekä muita julistelehtiä, joiden vetonauloina olivat esimerkiksi Sabrina, Samantha Fox ja New Kids on the Block. Seksi- ja pornolehdet kuuluivat nekin Sun Press ky:n antimiin.


title: Petäjäveräjät

text: Petäjäveräjät on Viikatteen 9. albumi, joka julkaistiin 28. maaliskuuta 2012 Spinefarm Recordsin kautta. Albumi on sijoittanut parhaimmillaan Suomen virallisella albumilistalla sijalle 1 (14/2012).


title: Petäjäveräjät

text: Kaikki kappaleet kirjoittanut Kaarle Viikate ja sovittanut Viikate-yhtye ja Miitri Aaltonen.


title: Volga (jääpallo)

text: Volga () on jääpalloseura Uljanovskista, Venäjältä. Seura on perustettu vuonna 1934. Seuran paras saavutus Venäjän mestaruussarjassa on pronssi vuodelta 1997. Neuvostoliiton mestaruussarjassa se oli parhaillaan hopealla vuonna 1972. Volga on pelannut Venäjän jääpallon pääsarjassa yhtäjaksoisesti kaudesta 1995–1996.


title: Volga (jääpallo)

text: Volgan kotikenttä on vuonna 2014 valmistunut Volga-Sport-Arena, joka toimii myös vuoden 2016 MM-kilpailujen peliareenana. Jääpallohallin kapasiteetti on 5 000 katsojaa. Seuran vanha kotikenttä on 1963 rakennettu Trud-stadion. Trud-stadion on myös tarkoitus modernisoida ja kasvattaa sen katsomokapasiteetti 18 000:een.


title: Volga (jääpallo)

text: Saavutuksia Venäjän liigassa:


title: Viisilukujärjestelmä

text: Viisilukujärjestelmä on kehittynyt kaksilukujärjestelmästä, kun puhuttuun kieleen otettiin lisää lukusanoja ja pienet luvut esitettiin sanoilla "yksi", "kaksi", "kolme", "neljä" ja "viisi". Lukusanan "viisi" saattoi monissa kielissä tarkoittaa myös sanaa "käsi" . Puhdasta viisilukujärjestelmää käyttäviä heimoja tunnetaan muun muassa Etelä-Amerikan intiaaneissa , mutta myös viitteitä sen esihistoriallisesta käytöstä tiedetään. Viisilukujärjestelmää ei pidä sekoittaa kantalukujärjestelmään, jossa kantalukuna on viisi.


title: Viisilukujärjestelmä

text: Luku kaksitoista voitiin esittää sanomalla joko "viisi viisi kaksi" tai "kaksi viitosta ja kaksi lisää" tai "kaksi viitosta kaksi". Lukusanat lasketaan siten yhteen, jolloin lukusanontaa eli lukumerkintää voidaan pitää additiivisena merkintänä.


title: Viisilukujärjestelmä

text: Varsin hyvin voidaan väittää, että viisilukujärjestelmä kehittyi alkeellisimmista 2− ja 3− lukujärjestelmistä, kun isommaksi yksiköksi otettiin käden kaikki sormet. Suuret lukumäärät ilmoitettiin "käsimäärien" lukumäärä ja montako "sormea" näiden lisäksi tarvittiin lisää.


title: Viisilukujärjestelmä

text: Varhaisin tunnettu lukumerkintä lienee Karl Absolonin vuonna 1937 entisestä Tšekkoslovakian Věstonicesta löytämä noin 30 000 vuotta vanha suden luu, jonka sivulle on vedetty 20 ja 2 ja 30 viirua mahdollisesti merkitsemään joidenkin asioiden lukumäärää. Viidellä jaollisuus voi olla sattumaa, mutta toisaalta tutkijat ovat havaitsevinaan viiruissa ryhmittelyä.


title: Viisilukujärjestelmä

text: Koska esihistoriasta ei ole jäänyt paljonkaan todisteita viisilukujärjestelmästä, tulee merkkejä siitä etsiä kirjoittavien kansojen käyttämistä menetelmistä. Keski-Amerikan mayat käyttivät pienille luvuille additiivista merkitsemistapaa, jossa yksiköt merkittiin pisteillä ja viitoset viivoilla. Näillä merkeillä merkittiin teksteissä luvut 1−20 varsin helposti. Muinaisilla kiinalaisilla sauvaluvuilla yksikkölukuja merkittiin viivalla, joten luvut 1−5 merkittiin yksinkertaisesti 1−5 pystyviivalla.


title: Viisilukujärjestelmä

text: Viisilukujärjestelmä, joka käytti viittä lukusanaa ja mahdollisesti kirjoittaessaan lukuja toistamalla merkkejä, kohtasi suuremmilla luvuilla esittämisvaikeuksia. Monesti lukujärjestelmää vain laajennettiin eteenpäin joko 10−, tai 20−järjestelmäksi. Kiinalaiset merkitsivät luvut 6−9 käyttäen 1−4 pystyviivaa, jotka yhdistettiin poikittaisella viivalla, ja näin saatiin käyttöön "toista vitosta". Näitä uusia järjestelmiä kutsutaan 5−10−järjestelmiksi ja 5−20−järjestelmiksi. Täytyy vielä muistaa, että näiden rinnalla käytettiin myös 12− ja 60−järjestelmiä, jotka saattoivat ottaa vaikutteita 5−10− ja 5−20−järjestelmistä. Näitä kaikkia piirteitä voidaan vieläkin löytää Länsi-Eurooppalaisista kielistä ja tavoista laskea.


title: M/S Prinsendam

text: M/S Prinsendam on Suomessa vuonna 1988 rakennettu risteilyalus, joka tunnettiin aiemmin nimellä "Royal Viking Sun". Laivan 419 hyttiin mahtuu 835 matkustajaa, ja siinä on 9 matkustajakantta. Laivan koko mahdollistaa risteilyt moniin satamiin, joihin tuhansia matkustajia vetävät alukset eivät pääse.


title: BMC A -sarjan moottorit

text: A-sarjan moottorit ovat alun perin Austin Motor Companyn suunnittelemia ja rakentamia, nestejäähdytteisiä, nelisylinterisiä rivimoottoreita. Ne tulivat markkinoille vuonna 1951, Austin A30-mallin voimanlähteenä, ja niiden tuotanto päättyi vuonna 2000, Minin valmistuksen loppumisen myötä. Moottoria käytettiin sekä pitkittäisasennuksessa takavetoisiin että poikittaisasennuksessa etuvetoisiin autoihin. Sylinterilohko ja -kansi ovat valurautaa, kampiakseli on tuettu kolmella runkolaakerilla. Yksirivisen ketjun käyttämä nokka-akseli sijaitsee lohkossa, useissa versioissa on lohkon kyljessä peltiluukut, joiden kautta on pääsy venttiilinnostajille. Venttiilikoneisto on työntötankojen ja keinuvipujen käyttämä OHV. Sylinterikannen suunnitteli kansispesialisti Harry Weslake — hän suunnitteli kansia mm. Jaguarille, sekä moneen voitokkaaseen kilpamoottoriin. Moottoriversiot ovat kahta poikkeusta lukuun ottamatta ns. pitkäiskuisia. ts. poraus on pienempi kuin iskunpituus.


title: BMC A -sarjan moottorit

text: Jo 1930-luvulla alkaneen yhteistyön tiimoilta japanilainen Nissan alkoi 1950-luvun alussa valmistaa A-sarjan moottoreita lisenssillä. Pian tehdas kehitti niitä edelleen ja A-sarjan moottorit olivat perusta monelle Nissanin omalle moottorille. Syystä voidaan katsoa Nissanin luotettavan maineen muodostuneen 1960 - 70 lukujen, Austin A-sarjan moottoreihin perustuvan tekniikan ansiosta.


title: BMC A -sarjan moottorit

text: Kaikissa versioissa oli valurautainen lohko ja kansi, venttiilikoneisto OHV, kaksi venttiiliä per sylinteri. Moottoreista oli myös diesel-versioita, BMC:n traktorisovelluksiin.


title: BMC A -sarjan moottorit

text: Kaikki A-sarjan moottorit 1970-luvun puoliväliin asti ovat väriltään vihreitä ( Middle Bronze Green ) British Standard 381C värikortin koodin 223 mukaisesti. Tämä ei koske muualla kuin Britanniassa valmistettuja moottoreita.


title: BMC A -sarjan moottorit

text: Ensimmäisen A-sarjan moottorin iskutilavuus oli 803 cc. Moottori oli ns. pitkäiskuinen, koska sen poraus ( 58 mm ) oli pienempi kuin iskunpituus ( 76,2 mm ). Yksi Zenith-alaimukaasutin tai SU-kaasutin.


title: BMC A -sarjan moottorit

text: Sovellukset:


title: BMC A -sarjan moottorit

text: Vuonna 1956 iskutilavuutta nostettiin 948 kuutiosenttimetriin. Tämä tapahtui suurentamalla porausta ( 62,9 mm ), iskunpituuden pysyessä entisellään ( 76,2 mm ).


title: BMC A -sarjan moottorit

text: BMC Mini-traktoreihin tehty diesel-sovellus tuotti tehoa 16 hv / 2500 rpm, vääntömomentin ollessa 52 Nm / 1750 rpm. Moottorin kehitystyössä oli apuna englantilainen ajoneuvo- ja moottoriteollisuuden insinööri- ja konsulttitoimisto Ricardo Consulting Engineers. Lohko on lähes identtinen bensiiniversion kanssa, mutta öljypumpun paikka on muutettu ja sylinteriryhmä on kuivaputkinen. Myös kaikki mekaaniset osat ja sylinterikansi ovat diesel-versioon varta vasten suunniteltuja, yhteisiä osia bensiiniversion kanssa ei juuri ole. A-sarjan diesel-versiota valmistettiin myös venekäyttöön ( BMC Marine Engines ).


title: BMC A -sarjan moottorit

text: Minin moottoriksi suunniteltu 848 cc moottori muokattiin 948 kuutiosenttimetrisestä, pitämällä poraus 62,9 millimetrissä mutta lyhentämällä iskunpituus 68,26 millimetriin. Tämä moottoriversio pysyi tuotannossa vuoteen 1980 asti, jolloin A-Plus -versio korvasi sen.


title: BMC A -sarjan moottorit

text: Ainutlaatuinen 997 cc versio, jota käytettiin vain Mini Cooperissa. Moottorin poraus oli 62,43 mm ja iskunpituus 81,28 mm.


title: BMC A -sarjan moottorit

text: Mini 1000 käytti moottorinaan 998 cc versiota. Moottori on johdannainen 948:sta, jonka porausta on kasvatettu 64,58 millimetriin, iskunpituuden pysyessä 76,2 millimetrissä.


title: BMC A -sarjan moottorit

text: 1.1 litrainen (1098 cc) versio oli tarkoitettu BMC:n keskikokoisten saloon-mallien voimanlähteeksi. Se oli johdannainen 998:sta ja tehty stroukkaamalla, eli iskunpituutta kasvattamalla. Isku oli 83,72 mm, porauksen pysyessä 64,58 millissä.


title: BMC A -sarjan moottorit

text: 1071 cc versio oli vain Mini Cooper S-malleissa käytetty. Sen poraus oli 70.6 mm, iskunpituus oli sama kuin 848:ssa, 68.26 mm.


title: BMC A -sarjan moottorit

text: Seuraavaksi Mini Cooper S-malleissa siirryttiin 970 cc moottoriversioon. Poraus oli sama 70.6 mm kuin 1071 cc moottorissa, mutta iskunpituus oli lyhyempi 61.91 mm. 1071 ja 970 ovat ainoat A-sarjan moottorit, joiden poraus oli isompi kuin iskunpituus.


title: BMC A -sarjan moottorit

text: Isoin A-sarjan moottoreista oli 1.3 litrainen (1275 cc) versio. Sen poraus oli 70.6 mm ja iskunpituus 81.28 mm. Moottoriversio tuli markkinoille vuonna 1964 ja pysyi tuotannossa vuoteen 1980, jolloin se korvattiin uudella A-Plus -versiolla.


title: BMC A -sarjan moottorit

text: 1970 - 80 -luvuilla British Leyland ja sitä seuranneet yhtiöt suunnittelivat, jo ikääntyvälle A-moottorille korvaavaa tuotetta. Sylinterikantena kokeiltiin OHC-versiota ja 1980-luvun lopulla suunnitelmissa oli korvata BMC A-moottori Rover K-sarjan moottorilla. Nämä suunnitelmat ja kokeilut kuitenkin lopetettiin, vanha A-sarjalainen vain yksinkertaisesti oli liian hyvä ja toimiva konsepti, jotta sitä olisi kannattanut korvata jollain muulla. Näin ollen vanha sotaratsu päätettiin kengittää uudelleen ja synnytettiin A-Plus -moottorisarja. Tarkalla virityksellä BL:n moottori-insinöörit onnistuivat nostamaan moottorin tehoa, ilman että sillä vastavuoroisesti oli haitallisia vaikutuksia vääntömomenttiin. Samalla joitain komponentteja päivitettiin luotettavampiin.


title: BMC A -sarjan moottorit

text: 998 ccc A-Plus versio oli tuotannossa vuosina 1980 - 1992.


title: BMC A -sarjan moottorit

text: Suurempi 1.3 litrainen (1275 cc) moottori sai myös "A-Plus -käsittelyn". Sitä valmistettiin vuosina 1980–2000, ja se oli viimeinen A-sarjan moottoriversio.


title: BMC A -sarjan moottorit

text: Turboahdettu versio oli tuotannossa vuosina 1983-1990.


title: BMC A -sarjan moottorit

text: Roverin moottorisuunnittelija Mike Theaker kehitti 1.3 A-Plus -moottorista erityisen kaksipisteruisku-version ( TPi, twin-port injection ).


title: BMC A -sarjan moottorit

text:
Sovellukset:
JOHN COOPER GARAGES


title: BMC A -sarjan moottorit

text: 1990-luvulla tapahtuneen Mini Cooperin henkiinheräämisen myötä John Cooper Garages toimitti lukuisia OEM-hyväksyttyjä " Cooper S ja Si" -virityspaketteja, asennettaviksi tehdasvalmisteisiin vakio-Coopereihin. Virityspaketit voitiin asentaa dealer-asennuksena missä tahansa virallisen Rover-edustajan pisteessä, ja ne kuuluivat auton tehdastakuun piiriin.


title: BMC A -sarjan moottorit

text: SPi = Single-port injection, yksipisteruisku, TPi = Twin-port injection, kaksipisteruisku


title: Daniel Nathans

text: Daniel Nathans (1928–1999) oli yhdysvaltalainen mikrobiologi, joka sai vuonna 1978 Nobelin lääketieteen palkinnon yhdessä Werner Arberin ja Hamilton Smithin kanssa restriktioentsyymien löytämisestä ja soveltamisesta molekyylibiologian ongelmiin.


title: Hamilton Smith

text: Hamilton Othanel Smith (s. 23. elokuuta 1931) on yhdysvaltalainen mikrobiologi, joka sai vuonna 1978 Nobelin lääketieteen palkinnon yhdessä Werner Arberin ja Daniel Nathansin kanssa restriktioentsyymien löytämisestä ja soveltamisesta molekyylibiologian ongelmiin.


title: Vi skall spela rock

text: Vi Skall Spela Rock on Kari Peitsamon Skootterin ruotsinkielinen albumi.Kaikki sävellykset, sanoitukset ja sovitukset: Kari Peitsamo


title: Jos rakastat (täsmennyssivu)

text: Jos rakastat voi tarkoittaa seuraavia:


title: Andrew Schally

text: Andrew V. Schally (s. 30. marraskuuta 1926) on yhdysvaltalainen tutkija, joka sai vuonna 1977 Nobelin lääketieteen palkinnon yhdessä Roger Guilleminin ja Rosalyn Sussman Yalowin kanssa peptidihormoneihin liittyvästä tutkimuksesta.


title: HK 36 Skalica

text: HK 36 Skalica on slovakialainen jääkiekkoseura Skalican kaupungista. Joukkue pelaa maan pääsarjassa Extraligassa. Perinteikäs slovakkiseura on perustettu vuonna 1936 ja se on pelannut maan pääsarjassa kaudesta 1997–1998 alkaen. Joukkue on tuossa ajassa onnistunut saavuttamaan yhden hopean kaudella 2008–2009.


title: Allan McLeod Cormack

text: Allan McLeod Cormack (23. helmikuuta 1924 – 7. toukokuuta 1998) oli eteläafrikkalaissyntyinen fyysikko, joka sai vuonna 1979 Nobelin lääketieteen palkinnon yhdessä Godfrey Hounsfieldin kanssa tietokonekerroskuvauksen (CT-kuva, tietokonetomografia) kehittämisestä. Cormack oli harvinainen nobelisti, sllä hän ei koskaan suorittanut tohtorin tutkintoa lääketieteessä tai millään muullakaan alalla.


title: Allan McLeod Cormack

text: Cormack suoritti perustutkintonsa Kapkaupungin yliopistossa, jatkoi vuoden Cambridgessa ja sitten Harvardissa ennen kuin asettui Tuftsin yliopistoon apulaisprofessoriksi. Hän sai Yhdysvaltojen kansalaisuuden vuonna 1966.


title: Allan McLeod Cormack

text: Cormack kiinnostui röngenkuvauksesta toimiessaan osa-aikaisena fyysikkona sairaalan radiologian osastolla. Perinteisistä kaksiulotteisista röntgenkuvista oli vaikeaa erottaa pehmeitä kudoksia, jotka vaimensivat röntgensäteitä eri tavoin. Hän kehittii matemaattisen menetelmän, jolla eri puolilta otetuista röntgenkuvista voitiin laskea pehmeiden kudosten rakenne.


title: Godfrey Hounsfield

text: Godfrey Newbold Hounsfield (28. elokuuta 1919 – 12. elokuuta 2004) oli brittiläinen sähkötekniikan insinööri, joka sai vuonna 1979 Nobelin lääketieteen palkinnon yhdessä Allan McLeod Cormackin kanssa tietokonekerroskuvauksen kehittämisestä.


title: Godfrey Hounsfield

text: Hounsfield oli EMI-yhtiöllä töissä ja oli kehittänyt ennen kerroskuvauslaitteistoa Britannian ensimmäisen täysin transistoroidun tietokoneen vuonna 1958. Beatlesin menestymisen johdosta EMI-yhtiö, joka oli mukana myös äänilevyliiketoiminnassa, oli varoissaan ja pystyi rahoittamaan Hounsfieldin työtä.


title: Shabazz Muhammad

text: Shabazz Nagee Muhammad (s. 13. marraskuuta 1992, Long Beach, Kalifornia) on yhdysvaltalainen koripalloilija, pelipaikaltaan heittävä takamies. Hän pelasi NBA-liigassa Minnesota Timberwolvesissa vuosina 2011–2018 sekä Milwaukee Bucksissa keväällä 2018.


title: Shabazz Muhammad

text: Ennen ammattilaisuraansa Muhammad pelasi yliopistokoripalloa UCLA:n joukkueessa, UCLA Bruinsissa.


title: Shabazz Muhammad

text: Muhammad oli ikäluokkansa tavoitelluimpia lukiopelaaja vuonna 2012, ja ESPN sijoitti hänet lopullisessa rankingissaan toiselle sijalle, sentteri Nerlens Noelin jälkeen. UCLA:n lisäksi Muhammadin perässä olivat sekä Duken että Kentuckyn maineikkaat yliopistot.


title: Shabazz Muhammad

text: Ensimmäisen yliopistokautensa kolme ensimmäistä ottelua Muhammad joutui seuraamaan katsomon puolelta, NCAA:n asetettua hänet pelikieltoon mahdollisesta amatöörisääntöjen rikkomisesta. Päätös kuitenkin kumottiin UCLA:n tehtyä valituksen asiasta.


title: Shabazz Muhammad

text: Muhammadia pidettiin vuosi ennen varaustilaisuutta mahdollisena kärkivarauksena . Utah Jazz varasi hänet 14. pelaajana kesällä 2013. NBA-uransa hän aloitti kuitenkin Minnesota Timberwolvesissa, jossa hän pelasi 267 ottelua. Maaliskuussa 2018 hän siirtyi Milwaukee Bucksiin, jossa hän pelasi 11 runkosarjaottelua ja neljä pudotuspeliä.


title: Shabazz Muhammad

text: Lokakuussa 2018 Muhammad siirtyi kiinalaisseura Shanxi Brave Dragonsiin.


title: Cody Zeller

text: Cody Allen Zeller (s. 5. lokakuuta 1992 Washington, Indiana) on yhdysvaltalainen koripalloilija, pelipaikaltaan sentteri. Hän edustaa kaudella 2018–2019 NBA-seura Charlotte Hornetsia jo kuudetta kauttaan.


title: Cody Zeller

text: Zellerin veljet, Luke Zeller ja Tyler Zeller ovat myös koripalloilijoita.


title: Cody Zeller

text: Zeller pelasi yliopistokoripalloa Indianan yliopiston joukkueessa, Indiana Hoosiersissa. Hän olisi halutessaan voinut osallistua jo vuoden , jossa olisi mitä todennäköisimmin ollut ykköskierroksen varaus. Vuoden hänet varattiin neljäntenä. Vuodesta 2013 hän on pelannut NBA:ssa ja edustanut Charlotte Bobcatsia, joka sittemmin vaihtoi nimensä Charlotte Hornetsiksi.


title: Daniel Stevens

text: Daniel Pierce Stevens (s. 4. lokakuuta 1985 Syracuse, New York, Yhdysvallat) on yhdysvaltalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan oikea laitahyökkääjä.


title: Daniel Stevens

text: Stevens pelasi NPSL-sarjan FC Buffalossa kaudella 2010, ollen seuransa kapteeni ja paras maalintekijä. Hän solmi sopimuksen Ykkösessä pelanneeseen PS Kemi Kingsin kanssa siirtyminen tapahtui sopimusneuvottelujen epäonnistuttua Norjassa keväällä 2011. Stevens pelasi PS Kemissä kaksi kautta. Kaudeksi 2013 hän siirtyi Kakkosen etelälohkossa pelanneeseen BK-46:een.


title: Lucas Liu Hsien-tang

text: Lucas Liu Hsien-tang (; s. 21. joulukuuta 1928) on taiwanilainen roomalaiskatolinen piispa. Hänet vihittiin papiksi Taipein arkkihiippakuntaan 30. marraskuuta 1956 ja nimitettiin Hsinchun hiippakunnan koadjuuttoripiispaksi 24. lokakuuta 1980. Piispaksi vihkiminen seurasi 1. tammikuuta 1981. Pääkonsekraattorina toimi Petrus Pao-Zin Tou, jota avustivat Paul Ch'eng Shih-kuang ja Joseph Wang Yu-jung.


title: Lucas Liu Hsien-tang

text: 29. kesäkuuta 1983 Liu Hsien-tangista tuli Hsinchun piispa, jona hän toimi, kunnes jäi eläkkeelle 4. joulukuuta 2004.


title: Kampsu

text: Kampsu eli kamsu on pohjoissuomalainen perinneleipä, jonka taikinassa on verta. Taikina valmistetaan vedestä, verestä, ohra-, ruis- ja vehnäjauhoista, voista, suolasta, sipulista ja maustepippurista. Valmiista hyvin turvonneesta taikinasta muotoillaan pieniä, litteähköjä leipiä, joiden paksuus on noin yksi senttimetri. Kohottamattomat, melko jähmeät kakkuset keitetään kypsiksi suolalla maustetussa vedessä. Kampsut syödään sipulikastikkeen tai voisulan kera, ja usein lisukkeena tarjotaan perunasosetta ja puolukkasurvosta. Kampsut voidaan lämmittää esimerkiksi sipulimaidossa ja nauttia sen keralla.


title: Kampsu

text: Kampsu on iäkäs ruokalaji, joka perinteisesti valmistettuna sisältää sekä leivän että särpimen eli leivän lisänä syötävän ruoan, sillä karkeista jauhoista valmistettu veritaikina höystettiin talin paloilla. Taikinasta leivottiin joko normaalimuodosta poikkeavia leipiä tai keitettiin suolavedessä pienehköjä möykkyjä. Molemmat kestivät pitkäaikaista varastointia, ja niitä syötiin aikanaan paistettuina tai keiton aineksena.


title: Luettelo Swakopmundin aiemmista kadunnimistä

text: Namibian itsenäisyyden jälkeen vuonna 1990 Swakopmundin kaupunginvaltuusto vaihtoi monet alun perin saksan- ja afrikaansinkieliset kadunnimet niin, että nykyisin ne on nimetty SWAPOn johtajien, kannattajien ja nykyisten hallituksenjäsenten mukaan:


title: Porin Konepaja

text: Porin Konepaja Oy (, lyh. "BMW") oli Porissa vuonna 1858 perustettu valimo ja konepaja.


title: Porin Konepaja

text: Porin Konepajan perustivat kauppias Anton Björnberg sekä Leineperin ruukin samana vuonna omistukseensa hankkinut lakimies K. J. Lönegren. Se päätyi myöhemmin 1800-luvulla Oy W. Rosenlew Ab:n omistukseen. Porin Konepajasta kasvoi vuosien kuluessa yksi Suomen merkittävimmistä alan yrityksistä, joka valmisti tuotteita paistinpannuista aina laivoihin asti. Teollinen toiminta sen tuotantotiloissa jatkuu myös 2000-luvulla.


title: Porin Konepaja

text:
Porin Konepajan ensimmäiset rakennukset valmistuivat 1859 Isosantaan Kokemäenjoen rannalle. Aluksi konepajalla valmistettiin lähinnä maataloustyökaluja, myöhemmin toimintaa laajennettiin muun muassa erilaisiin valutavaroihin. Vuonna 1863 Porin Konepajassa tehtiin yrityksen alkuaikojen suurimittaisin työ, kun siellä valmistettiin Keski-Porin kirkon valurautainen torni. Vuonna 1868 konepaja alkoi valmistaa junanvaunuja, mutta niiden toimittaminen Riihimäki–Pietari-radalle oli hankalaa, koska Poriin ei johtanut vielä rautatietä.
1870-luvun alussa yhtiö joutui vararikkoon tuotantotilat tuhonneen tulipalon johdosta. Toiminta jatkui kuitenkin välittömästi, kun uusiksi omistajiksi tulivat ruotsalainen insinööri C. J. Lindström ja porilainen kauppias Karl Borg. Vuonna 1877 Porin Konepajan omistajaksi tuli Oy W. Rosenlew Ab. Samalla konepaja laajensi tuotantoaan vaativampiin tuotteisiin, kuten höyrylaivoihin ja erilaisiin metsäteollisuuden laitteisiin. Vuonna 1889 valmistuivat konepajalla suuret modernisoinnit. Tehdas sai muun muassa ensimmäiset sähkövalonsa sekä uusia koneita Englannista. Vuonna 1885 jokirantaan valmistui uusi telakka.


title: Porin Konepaja

text:
Pori sai rautatien vuonna 1895 ja konepaja alkoi jälleen valmistaa junanvaunuja. Vuonna 1904 konepaja erotettiin Rosenlewista omaksi yhtiökseen, jonka nimeksi tuli "Björneborgs Mekaniska Werkstad Ab". Konepajan tuotteissa käyttettiin usein nimestä lyhennettyä leimaa "BMW". Kaupungistumisen myötä tuotantoon otettiin keskuslämmityskattiloita ja lämpöpattereita. 1910-luvulla alettiin maatalouden tarpeisiin valmistaa maamoottoreita. Porin Konepajan valmistamat moottorit tunnettiin nimellä "BMW-moottorit".
Suomen suurimpiin kuulunut, nykyisinkin käytössä oleva valimorakennus valmistui vuonna 1903. Sen suunnitteli arkkitehti Johan Nordstrand. Lyhyen taantuman jälkeen kysyntä jälleen lisääntyi ensimmäisen maailmansodan ansiosta. Tähän vaikuttivat erityisesti Venäjän laivaston suuret tilaukset. Sodan aikana valmistui tehdasalueelle useita suuria rakennuksia. Arkkitehti Torkel Nordmanin suunnittelema konttorirakennus saatiin valmiiksi vuonna 1916. Vuotta myöhemmin nousi suuri koneistushalli ja 1918 myös Nordmanin suunnittelema monumentaalinen konehalli.


title: Porin Konepaja

text: Porin Konepajan tuotanto muuttui olennaisesti maailmansotien välisenä aikana. Junanvaunut ja höyrykoneet jäivät pois ja tilalle tuli koneistuvan maatalouden tarpeisiin tarkoitettuja laitteita, joista tärkeimpiä olivat puimakoneet. 1930-luvulla valmistuivat Jarl Eklundin suunnittelemat uusi koneistushalli sekä puimakonetehdas. Vuonna 1932 Björneborgs Mekaniska Werkstad liitettiin jälleen osaksi Rosenlew-yhtiöitä.


title: Porin Konepaja

text:
Toisen maailmansodan sytyttyä tehtailla valmistettiin lähinnä materiaalia armeijan tarpeisiin, kuten erilaisia ammuksia. Sodan päättymisen jälkeen konepajalla tehtiin sotakorvaustuotteita Neuvostoliitolle. Tehdas erikoistui valmistamaan suuria höyrykäyttöisiä generaattoreita, joita käytettiin sähköttömillä syrjäseuduilla. Konepaja valmisti Neuvostoliittoon kaikkiaan 310 generaattoria. Ne olivat valtavia koneita, joiden höyrykattilan paino oli 12 tonnia ja savupiippu oli 40 metriä korkea. Sotakorvausaikana rakennettiin myös uusi valimo, joka valmistui 1948.
Onnistuneet sotakorvaustuotteet toivat yritykselle jatkossakin tilauksia Neuvostoliitosta. 1950-luvun alussa tehtaalla alettiin valmistaa leikkuupuimureita sekä jääkaappeja ja pesukoneita, joista Rosenlew tuli vuosien saatossa tunnetuksi.


title: Porin Konepaja

text: 1970-luvun alussa Porin Konepajan toiminnot oli jaettu neljään eri yksikköön; kotitalouskonetehtaaseen, maatalouskonetehtaaseen, valimoon sekä prosessi- ja lämpötekniseen tehtaaseen. Rosenlewin toiminta jatkui vuoteen 1987 saakka, jolloin yhtiö sulautettiin osaksi Rauma-Repolaa. Kodinkoneiden valmistus siirtyi myöhemmin ruotsalaisen Electroluxin haltuun, joka lopetti tuotannon vuonna 1998. Valimotoimintaa on vuodesta 1988 jatkanut Componenta Pori. Vanhan maatalouskonetehtaan tiloissa toimii nykyään Sampo-Rosenlewin leikkuupuimureita valmistava tehdas.


title: Porin Konepaja

text: Konepajan rakennukset kuuluvat samaan suojeltuun tehdasmiljööseen kuin niiden läheisyydessä olevat Porin puuvillatehdas ja Isosannan höyrysaha. Ne ovat osa Porin kansallista kaupunkipuistoa ja kuuluvat myös Museoviraston inventoimiin Valtakunnallisesti merkittäviin rakennettuihin kulttuuriympäristöihin.


title: Porin Konepaja

text: Porin Konepajalla valmistettuja tuotteita on nykyään nähtävillä Aittaluodossa sijaitsevassa Rosenlew-museossa.


title: Salomon Hongisto

text: Salomon Valentin Hongisto (16. syyskuuta 1881 Jalasjärvi – 30. elokuuta 1973 Seinäjoki) oli suomalainen kansanedustaja, maakauppias, Tsaari Nikolai II:n henkivartija jefreitteri nro.5, maanviljelijä ja talousneuvos.


title: Salomon Hongisto

text:
Maataloustöissä kotitilalla ja apulaisena vanhempien kaupassa 1895–1906, palveli Tsaari Nikolai II:n Henkivartijana jefreitteri nro.5 , sekatavarakauppias Jalasjärvellä 1906–1973. Aloitti kuitenkin jo 1800-luvun lopulla tehden kauppaa n. 80 vuotta, maanviljelijä 1907–1973, osuusmeijeri Murtajan Ilvesjoen meijerin isännöitsijä 1906–1911, Kurikan puutavarayhtiön osakas ja johtokunnan jäsen 1910–1920, Rajalan sahan osakas Jalasjärvellä 1920–, Kaskisten puutavara oy:n johtaja 1925–1936.Valtiolliset luottamustehtävät:Kunnalliset luottamustehtävät:Muut luottamustehtävät:Arvot ja arvonimet:
Talousneuvos Hongiston tsaarin henkivartiokaartin palveluspuku on nähtävillä Jalasjärven museossa. Museossa on myös hänen kauppansa, jota hän piti ja jossa hän oli töissä kymmenvuotiaasta yhteensä n. 80 vuoden ajan. Kaupan museolle lahjoitti Hongiston perikunta.


title: Salomon Hongisto

text: Salomon Hongisto oli tunnettu myös laajasta filateliaharrastuksestaan, joka oli tuolloin vielä harvinaisempaa ja hänellä olikin laaja kokoelma postimerkkejä aina 1800-luvulta asti.


title: Vuorihiirihaukka

text: Vuorihiirihaukka ("Buteo oreophilus") on hiirihaukkojen sukuun kuuluva lintu. Sen kanta on alle 10 000 yksilöä ja on vakaa. Sen koko on 45–50 cm, joten se on pienempi kuin hiirihaukka ("Buteo buteo") ja väriltään tummemmanruskea, eikä se ole päältä yhtä punaruskea.


title: Vuorihiirihaukka

text: Vuorihiirihaukkaa tavataan Burundissa, Kongon demokraattisessa tasavallassa, Etiopiassa, Keniassa, Malawissa, Ruandassa, Etelä-Afrikassa, Sudanissa, Tansaniassa, Ugandassa, Sambiassa. Etelä-Afrikan populaatiota pidetään toisinaan omana lajinaan "B. trizonatus". Sen elinpiiriä ovat viljelmät, lauhkean, subtrooppisen ja trooppisen vyöhykkeen vuoristometsät, subtrooppisen ja trooppisen vyöhykkeen ylävät heinäarot aina 4 500 metrin korkeuteen saakka.


title: Vuorihiirihaukka

text: Joidenkin lähteiden mukaan sillä katsotaan olevan kaksi alalajia:


title: George Davis Snell

text: George Davis Snell (1903-1996) oli yhdysvaltalainen biologi, joka sai vuonna 1980 Nobelin lääketieteen palkinnon yhdessä Baruj Benacerrafin ja Jean Dausset'n kanssa solujen pinnan rakenteen immunologisten vaikutusten selvittämisestä.


title: Susumu Tonegawa

text: Susumu Tonegawa (, s. 6. syyskuuta 1939) on japanilainen tutkija, joka sai vuonna 1987 Nobelin lääketieteen palkinnon vasta-aineisiin liityvistä tutkimuksista.


title: Susumu Tonegawa

text: Tonegawa suoritti perustutkintonsa Kiotossa ja väitteli San Diegossa. Hän työskenteli Sveitsissä Baselin immunologian tutkimuslaitoksessa ja sovelsi molekyylibiologian tekniikoita immunologiaan. Hän muutti Yhdysvaltoihin vuonna 1981, missä hänestä tuli MIT:n biologian professori.


title: Ketoampiaisyrtti

text: Ketoampiaisyrtti ("Dracocephalum triflorum") on laji ampiaisyrttien suvussa. Lajia esiintyy Itä-Euroopassa ja Länsi-Aasiassa.


title: Ketoampiaisyrtti

text: Ketoampiaisyrtti on yksi- tai kaksivuotinen 10–60-senttimetriseksi kasvava ruoho, jonka karvat ovat lyhyitä ja pehmeitä. Sen tähkämäinen kukinto on pitkä ja lieriömäinen. Teriöt ovat vaaleansinisiä, vain juuri verhiötä pidempiä.


title: Isoampiaisyrtti

text: Isoampiaisyrtti ("Dracocephalum ruyschiana") on ampiaisyrttien sukuun kuuluva ruoho. Lajia kasvatetaan myös koristekasvina.


title: Isoampiaisyrtti

text: Kasvin tieteellisen nimen loppuosa viittaa hollantilaiseen kasvitieteilijä Frederick Ruyschiin (1638–1731).


title: Isoampiaisyrtti

text: Monivuotinen isoampiaisyrtti kasvaa 20–60-senttimetriä korkeaksi. Kasvi on lähes kalju. Nelisärmäinen varsi on usein monivartinen, varret ovat hoikkia ja jäykkiä. Vastakkain olevat luluisat lehdet ovat enimmäkseen ruodittomia. Lehdet ovat tasasuokkia tai suikeita, ehytlaitaisia ja laidoiltaan taakäänteisiä. Voimakastuoksuinen kukinto on lyhyt ja tiheä tähkä, joka koostuu lehtihangoissa olevista kukintoryhmistä eli valekiehkuroista. Pari alimmaista valekiehkuraa ovat tähkästä erillisiä. Valekiehkuroiden alimmat tukilehdet ovat varsilehtien kaltaisia. Kukan verhiö on 15-suoninen ja kaksihuulinen. Verhiön ylähuuli on kolmiliuskainen, keskiliuska on sivuluskoja selvästi leveämpi. Kaksihuulinen teriö on 20–30 mm pitkä, 2–3 kertaa verhiön pituinen ja väriltään sininen tai sinipunainen. Ylähuuli on kupera, kapea ja kaksiliuskainen, alahuuli on kolmiliuskainen, keskiliuska on sivuliuskoja isompi. Suomessa isoampiaisyrtti kukkii heinä-elokuussa. Hedelmä on nelilohkoinen lohkohedelmä.


title: Isoampiaisyrtti

text: Isoampiaisyrtti on euraasialainen laji, jonka päälevinneisyysalue ulottuu Länsi-Venäjältä Etelä-Siperian keskiosiin. Pääesiintymisalueen ulkopuolella lajia tavataan Euroopassa paikoitellen Pyreneillä, Alpeilla sekä Itä-Euroopassa Romaniasta Puolaan, Baltiaan, Venäjän Karjalaan ja Pohjois-Venäjälle. Lajia tavataan myös Norjan ja Ruotsin eteläosissa sekä Kaukasuksen alueella. Aasiassa lajia tavataan paikoitellen Keski-Aasiassa, Itä-Siperiassa sekä Pohjois-Kiinassa ja -Japanissa. Suomessa laji on harvinainen mutta vakiintunut uustulokas, jota on tavattu luonnonvaraisena Itä-Suomessa.


title: Isoampiaisyrtti

text: Luonnonvaraisena isoampiaisyrtti kasvaa muun muassa kuivilla kedoilla. Suomessa laji on viljelyjäänne, jota tavataan joskus puutarhoissa.


title: Isoampiaisyrtti

text: Isoanampiaisyrttiä viljellään myös koristekasvina.


title: Siperianampiaisyrtti

text: Siperianampiaisyrtti ("Dracocephalum sibiricum", syn. "Nepeta macrantha", "Nepeta sibirica") on laji ampiaisyrttien sukuun kuuluva ruohokasvi, jota kasvatetaan myös koristekasvina.


title: Siperianampiaisyrtti

text: Monivuotinen siperianampiaisyrtti kasvaa 60–80 senttimetriä korkeaksi. Kasvi on lyhytkarvainen tai lähes kalju. Varsi on nelisärmäinen. Vastakkain olevat lehdet ovat ruodillisia. Lehtilapa on pitkä, suikea tai kapeanpuikea, suippo, matalaan hertta- tai tylppätyvinen ja isohampainen. Kukinto katkonainen, harsu ja usein toispuolinen tähkä. Tähkä koostuu lehtihangoissa olevista kukintoryhmistä eli valekiehkuroista. Valekiehkuroiden alimmat tukilehdet ovat varsilehtien kaltaisia. Kukan verhiö on 15-suoninen, kaksihuulinen, käyrä ja väriltään osaksi tumman sinipunainen. Verhiön ylähuuli on kolmiliuskainen, liuskat ovat melkein samankokoisia. Kaksihuulinen teriö on 25–40 mm pitkä, yli kaksi kertaa verhiön pituinen ja väriltään punertavan sininen. Ylähuuli on kupera, kapea ja kaksiliuskainen, alahuuli on kolmiliuskainen, keskiliuska on sivuliuskoja isompi. Teriön torvi on siro ja pitkä. Suomessa siperianampiaisyrtti kukkii kesä-elokuussa. Hedelmä on nelilohkoinen lohkohedelmä.


title: Siperianampiaisyrtti

text: Siperianampiaisyrtti on alun perin kotoisin Keski-Aasiasta. Suomessa laji on uustulokas, jota tavataan paikoitellen Etelä-Lappia myöten.


title: Siperianampiaisyrtti

text: Suomessa siperianampiaisyrtti on viljelyjäänne tai -karkulainen, jota tavataan puutarhoissa, pihoilla, joutomailla ja pelloilla.


title: Siperianampiaisyrtti

text: Siperianampiaisyrttiä viljellään koristekasvina.


title: Argand-lamppu

text: Argand-lamppu on kotitalouskäyttöön tarkoitettu öljylamppu, joka tuottaa 6–10 kynttilää vastaavan valaisuvoiman ja jonka keksi ja patentoi 1780-luvulla sveitsiläinen fyysikko Aimé Argand. Argandin tavoitteena oli saada lampun valovoima niin suureksi, että laitetta voitaisiin käyttää majakoissa. Valaisuvoimakkuuden parantumisen lisäksi sydänlangan ja öljyn puhtaampi palaminen vähensi tarvetta sydänlangan niistämiselle.


title: Argand-lamppu

text: Ranskassa Argand-lamppu tunnetaan nimellä ”quinquet” Antoine-Arnoult Quinquetin mukaan. Hän oli pariisilainen apteekkari, joka käytti Argandin alkuperäistä ideaa ja saattoi sen ihmisten tietouteen Ranskassa. Hänelle annetaan joskus kunnia lasisen putken lisäämisestä lamppuun.


title: Argand-lamppu

text: Argand-lampussa oli asennettuna sylinterin muotoinen litteä sydänlanka siten, että ilma saattoi kulkea sekä langan keskeltä läpi että langan ulkopuolelta ja jatkaa sylinterimäisen piipun läpi, mikä vakautti liekkiä ja paransi ilman virtausta. Aikaisimmat mallit käyttivät mattalasia, joka oli joskus sävytetty langan ympäriltä.


title: Argand-lamppu

text: Argand-lampussa käytettiin valasöljyä, rapsiöljyä, oliiviöljyä tai muuta kasviöljyä polttoaineena, jota syötettiin painovoimalla säiliöstä, joka oli asennettuna polttimon yläpuolelle.


title: Argand-lamppu

text: Alkuperäisen Argand-lampun haittapuolena oli, että öljysäiliön piti olla polttimon tasan yläpuolella, koska raskas ja tahmea kasviöljy ei olisi jaksanut nousta korkealle sydänlankaa pitkin. Tämä teki lampun yläosasta painavan ja langetti varjon yhteen suuntaan lampun liekistä. 1800-luvun Carcel-lamppu ja Franchotin moderaattorilamppu vuodelta 1836 välttivät nämä ongelmat.


title: Argand-lamppu

text: Samaa periaatetta käytettiin myös ruoanlaitossa ja veden keittämisessä johtuen sen 'kyvystä paljon voimakkaampaan kuumuuteen ilman savua'.


title: Argand-lamppu

text: Argand-lamppu oli Thomas Jeffersonille uutta Pariisissa vuonna 1784. Hänen mukaansa se antoi ”valoa saman kuin kuudesta kahdeksaan kynttilää.”


title: Argand-lamppu

text: Nämä uudet lamput, jotka olivat huomattavasti paljon monimutkaisempia ja kalliimpia kuin edelliset alkeelliset öljytuikut, omaksuttiin ensiksi hyväosaisten keskuudessa, mutta pian ne levisivät Euroopassa ja Amerikassa keskiluokkaan ja lopulta myös vähemmän varakkaille. Argand-lamppuja valmistettiin koristeellisina joka lähtöön ja niistä tuli nopeasti suosittuja Amerikassa.


title: Argand-lamppu

text: Argand-lamppu hallitsi markkinoita 1850-luvulle asti, jolloin petrolikäyttöiset öljylamput otettiin käytöön. Valopetroli oli edullisempaa kuin kasviöljy, se tuotti valkoisemman liekin, ja alhaisen viskositeetin ansiosta valopetroli nousi helposti sydänlankaa pitkin ylös täten poistaen tarpeen monimutkaisille mekanismeille, joilla syötettiin polttoainetta polttimoon.


title: Argand-lamppu

text: Alun perin majakat oli varustettu avotulella jossa oli omat ongelmansa; nopeasti kehitys kulkikin siihen että niiden sijaan käytettiin kynttilöitä.


title: Argand-lamppu

text: Vuonna 1716 rakennettiin ensimmäinen Yhdysvaltojen majakkatorni Bostoniin; sen valonlähteenä oli sianihralla palava öljylamppu. Öljylampun paha ongelma oli antiikista periytyvä pyöreä sydän, joka paloi epävarmasti ja epätasaisesti; vuonna 1746 Englannissa kehitettiin litteät lampunsydämet, jotka paloivat tasaisesti.


title: Argand-lamppu

text: Litteän sydämen kokoa rajoitti sen leveys. Aimé Argand kehitti vuonna 1785 uuden mallin, jonka lieriömäinen sydän päästi ilmaa myös liekin sisäpuolelle ja sai tämän palamaan kirkkaammin ja taloudellisemmin; hyvin pian niitä alettiin sijoittaa sisäkkäin, mikä teki uudesta lampputyypistä ennennäkemättömän tehokkaan ja taloudellisen.


title: Argand-lamppu

text: Aluksi polttoaineena oli hamppu- tai naurisöljy, mutta ne osoittautuivat erityisesti Pohjoismaissa mahdottomiksi kylmissä oloissa, joten vähitellen ne korvasi tehokkaampi ja jäätymätön petroli. Argand-lyhdystä tulikin toistasadan vuoden ajaksi hallitseva lyhtymalli, kunnes ensin Gustaf Dalénin asetyleenivalo syrjäytti sen; myös sähkö alkoi tehdä voimalla tuloaan: Eddystonen majakka Cornwallin rannikolla oli edelläkävijä: se muutettiin suoraan öljyvalolta sähkökäyttöiseksi.


title: Veliko Tărnovon alue

text: Veliko Tărnovon alue () on yksi Bulgarian alueista. Se sijaitsee maan pohjoisrajalla Tonavan varella. Alue oli keskiajalla Bulgarian keskus. Veliko Tărnovon alue on jaettu kymmeneen kuntaan.


title: Sininen (koiraväri)

text: Sininen koiravärinä viittaa yleisimmin teräksen- tai siniharmaaseen väritykseen, joka on geneettisesti D-lokuksen diluution haalistama musta. Nimeä sininen käytetään kuitenkin tarkoittamaan joitain muitankin värityksiä, erityisesti roduilla, joilla D-diluutiota ei hyväksytä.


title: Sininen (koiraväri)

text: Sininen koira on sävyltään viileän tai sinertävän harmaa, sävy vaihtelee tummasta lyijynharmaasta vaaleaan siniharmaaseen. Mustaan verrattuna sininen koira antaa ylivalottuneen tai haamumaisen vaikutelman. Liilasta eli isabellasta sininen eroaa nenän värin perusteella: liila on maksanruskean diluutio, ja liilalla koiralla on siksi aina ruskeansävyinen kirsu. Sinisen koiran kirsu on viileänharmaa. Liilan yleissävy on myös yleensä punertava.


title: Sininen (koiraväri)

text: Sinistä saatetaan eri roduilla ja myös yleisesti kutsua melkein minkä tahansa viileänharmaan värityksen nimessä. Esimerkiksi sinimerle on mustapohjainen merle, jolla on mustia ja siniharmaita läiskiä. Musta eumelaniini kuitenkin osoittaa, ettei sinimerle ole diluutiovärinen. Diluutiovärinen mustapohjainen merle on värityksenä harvinaisempi ja tunnetaan nimellä "slate merle", ”liuskekivimerle”.


title: Ravinnontuotanto

text: Ravinnontuotanto tarkoittaa ihmisen ravinnon saantia eri puolilla maailmaa. Suurimman osan ravinnosta ihminen saa kasveista, esimerkiksi viljoista, joista yleisimpiä ovat riisi ja vehnä. Vain muutama prosentti ihmisen ruokavaliosta on liharuokaa. Tärkeimpiä tuotantoeläimiä ovat siipikarja, nauta ja sika.


title: Carcel-lamppu

text: Carcel-lamppu on tehokas valaisulaite, jota käytettiin 1800-luvulla kotitalouksissa ja Ranskassa valovoiman mittastandardina.


title: Carcel-lamppu

text: Lampun kehitti ranskalainen kelloseppä Bernard Guillaume Carcel (1750–1818) välttääkseen sen ajan Argand-lampun kompastuskiven. Kasviöljy - useimmiten rapsiöljy - joita silloin oli saatavilla olivat paksuja eivätkä nouseet sydänlankaa pitkin kovinkaan ylös. Argand-lamput käyttivät painovoimasyöttöä, mikä saneli että öljysäiliön piti olla polttimoa korkeammalla ja öljysäiliö langetti varjon ja teki lampusta kiikkerän korkealla painopisteellä. Carcel suunnitteli lampun, jossa öljysäiliö oli polttimon alapuolella, lampun rungossa. Jotta öljy saatiin polttimoon, Carcel asensi kellomekanismin lampun juureen, joka pyöritti pientä öljysäiliöön upotettua pumppua. Vetoavain sijaitsi lampun jalustan pohjassa.


title: Carcel-lamppu

text: Etuja joita Carcel mainitsi lampustaan vuoden 1800 patentissa Pariisissa oli, että öljyn syöttö tapahtui vahtimatta, öljy saatettiin käyttää viimeistä pisaraa myöten, lamppu paloi kuusitoista tuntia yhtäjaksoisesti ilman täydennystä, ja se tarjosi valaistusta useammalle henkilölle samaan aikaan vain yhdellä polttimolla. Laitteet olivat kuitenkin monimutkaisempia eivätkä ne olleet suosittuja Euroopan suurimpien kaupunkien ulkopuolella. Tämä johtui osaltaa tarpeesta lähettää lamput (pääsääntöisesti eurooppalaisille) valmistajilleen huoltoon.


title: Carcel-lamppu

text: Ranskalainen fysiikan standardi Carcel-lamppu, muodostui sylinterimäisestä Argand-polttimesta ja tuotti standardivalovoiman kun se kulutti 42 grammaa rapsiöljyä tunnissa. Polttoaineen syöttöä ja ilmavirtaa säänneltiin kellomekanismilla.


title: Pemamek

text: Pemamek Oy on suomalainen vuonna 1970 perustettu hitsaus- ja tuotantoautomaatioratkaisuja raskaalle metalliteollisuudelle tuottava perheyritys. Yrityksen pääkonttori ja tehdas sijaitsevat Loimaalla Valtatie 9:n varrella. Yritys toimii kansainvälisesti toimittaen tuotteitaan ja palvelujaan ympäri maailman.


title: Pemamek

text: Pemamekin perusti Pentti Ala-Nissilä 1970-luvulla ja sittemmin yritys kiersi Korpivaara-yhtymän kautta Amerille, jolta toimiva johto osti sen vuonna 1988.


title: Bude-lamppu

text: Bude-lamppu on todella kirkas öljylamppum joka toimii syöttämällä happea Argand-polttimon keskiöön. Öljyliekin palamaton hiili paloi todella kirkkaasti ja öljylampun heikko keltainen liekki muuttui kirkkaaksi ja valkeaksi. Lampun keksi Sir Goldsworthy Gurney ja se on nimetty hänen asuinpaikkansa mukaan: Bude, Cornwall, Yhdistynyt kuningaskunta. Lamppuja käytettiin valaisemaan House of Commons yli 50 vuoden ajan.


title: Matti Poutvaara

text: Matti Poutvaara (sukunimi vuoteen 1936 "Poutanen"; 18. huhtikuuta 1909 Parikkala – 22. joulukuuta 1989 Savonlinnan Keskussairaala) oli suomalainen valokuvaaja. Poutvaara tunnetaan erityisesti maisemakuvaajana ja hän julkaisi useita kuvateoksia Suomen maakunnista ja kaupungeista.


title: Matti Poutvaara

text: Maanviljelijäperheeseen syntynyt Poutvaara kävi kiertokoulun ja sivutöillään hankkimilla rahoilla hän hankki kameran ja nähtyään Suomen Kuvalehden ilmoituksen valokuvauskirjekurssista kävi kurssin. Hänellä oli monia muitakin ammattisuunnitelmia, mutta hän päätyi valokuvauksen pariin. Alkuaikoina hän muun muassa julkaisi postikortteja ja kuvia lehdissä. Poutvaara teki töitä ilmavoimissa vuodesta 1930 valokuvausaliupseerina Suur-Merijoen lentoasemalla ja hän perusti pian myös oman valokuvaamon Viipurin Tienhaaraan.


title: Matti Poutvaara

text: Sodan jälkeen Poutvaara erosi tehtävästään ilmavoimien valokuvausteknikkona ja siirtyi itsenäiseksi valokuvaajaksi. Hän asui mm. Tampereen seudulla, kuten Kangasalla, josta käsin hän toimi vapaana valokuvaajana parikymmentä vuotta. Hän kiersi mm. aluksi polkupyörällä maaseudulla myymässä maisemapostikortteja, sekä myöhemmin teki kuvausmatkoja autolla. Vuonna 1947 hän julkaisi ensimmäisen valokuvateoksensa "Kaunis Häme" ja tämän jälkeen hän julkaisi noin parikymmentä kuvateosta aina 1960-luvulle saakka. Poutvaara kuvasi 1950-luvulta lähtien mm. viistokuvia lentokoneesta kirjojaan varten. Vielä pitkään Suomessa oli rajattu kuvien julkaisuoikeuksia ja valokuvausoikeuksia. Poutvaaran valokuvakirjoja painettiin yhteensä lähes 500 000 kappaletta, eniten myyty teos oli vuoden 1952 Helsingin olympialaisia varten alun perin julkaistu "Suomi-Finland". Monet teoksista on tekstitetty useilla eri kielillä. Hänen entiselle kotipaikalleen Pitkäjärven rannalle on nimetty Poutvaarantie.


title: Matti Poutvaara

text: Matti Poutvaaran pitkäaikainen keräilyharrastus olivat postimerkit. Hänen tunnetuin teoksensa filatelian parissa oli Postia sortokaudelta. 1960-luvun lopulla Poutvaara alkoi jättää valokuvausta vähemmälle ja siirtyi filatelian pariin. Syynä oli mm. ikääntymisen mukana heikentynyt terveys. Hän asui 1970-luvun loppupuolelta lähtien vakituisesti syntymäkunnassaan Parikkalassa. Matti Poutvaara jätti laajan kuvakokoelmansa valtaosin Museovirastolle, sillä kuvat sisälsivät kansantieteellisiä ja historiallisia arvoja. Museovirastolla on pitkäaikaisena tavoitteena pyrkiä digitalisoimaan käytössään olevaa kokoelmaa, jotta se olisi käyttökelpoinen nykyaikana. Filateliakokoelman keskeiset osat ovat puolestaan Postimuseon hallussa.


title: Matti Poutvaara

text: Poutvaaran harjoittamat kuvausmuodot vaihtelivat lasinegatiivikuvauksesta filmivalokuvaukseen. Ajan valokuvaajille tyypilliseen tapaan hän myös valmisti kuviaan pääosin itse.Poutvaaran kuvia on julkaistu myös useissa kokoomajulkaisuissa, muun muassa WSOY:n teoksessa Suomi kuvina.


title: Pekka Särkiö

text: Pekka Juhani Särkiö (s. 17. tammikuuta 1963 Helsinki) on Suomen puolustusvoimien kenttäpiispa syyskuusta 2012 alkaen.


title: Pekka Särkiö

text: Pekka Särkiö suoritti varusmiespalveluksensa 1982–1983 Haminan varuskunnassa, jossa toimi varusmiespappina. Hän on reservin kapteeni (2017).


title: Pekka Särkiö

text: Särkiö opiskeli Helsingin yliopiston teologisessa tiedekunnassa vuodesta 1983 (TK 1989, TL 1990, teologian tohtori. 1994). Saksankielisen väitöskirjan aiheena oli Vanhan testamentin kuningas Salomo. Hän on Helsingin yliopiston Vanhan testamentin eksegetiikan dosentti vuodesta 1999 lähtien. Särkiö vihittiin papiksi vuonna 1989.